cyanic-selkie/wikianc huggingface dataset:
റാഫേൽ
ജീവിതരേഖ
1483 ഏപ്രിൽ 6ന്‌ മദ്ധ്യ ഇറ്റലിയിലെ അർബിനോ എന്ന നഗരത്തിലാണ്‌ റാഫേൽ ജനിച്ചത്. മാതാവായ മാജിയ ഡി ബാറ്റിസ്റ്റ അദ്ദേഹത്തിന്‌ എട്ടുവയസ്സുള്ളപ്പോഴേ മരണപ്പെട്ടിരുന്നു. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പക്ഷേ റാഫേലിന്‌ പതിനൊന്ന് വയസ്സുള്ളപ്പോൾ അദ്ദെഹം മരണമടഞ്ഞു.
പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ അപ്രെന്റിസായി. ചിത്രരചന, മനുഷ്യശരീരം മുതലായ പല കാര്യങ്ങളെക്കുറിച്ചും റാഫേൽ പ്രധാനമായും പഠിച്ചത് പെറുഗിനോയിൽ നിന്നായിരുന്നു.
1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. 1504-08 കാലഘട്ടത്തിൽ റാഫേൽ ഫ്ലോറൻസിലെയും നിത്യസന്ദർശകനായിരുന്നു. മൈക്കലാഞ്ചലോ, ഡാവിഞ്ചി എന്നിവരുടെ രചനകൾ കാണാൻ ഇവിടെവച്ച് അദ്ദേഹത്തിന്‌ അവസരമുണ്ടായി. കന്യാമറിയത്തെക്കുറിച്ചുള്ള അദ്ദേഹത്തിന്റെ മിക്ക ചിത്രങ്ങളും ഫ്ലോറൻസിൽ വച്ചാണ്‌ രചിക്കപ്പെട്ടത്
1508-ൽ ജൂലിയസ് രണ്ടാമൻ മാർപ്പാപ്പ റാഫേലിനെ റോമിലേക്ക് ക്ഷണിച്ചു. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും ഇവിടെവച്ചായിരുന്നു. ചിത്രകാരന്മാരുടെ രാജകുമാരൻ എന്നാണ്‌ റോമിൽ അദ്ദേഹം അറിയപ്പെട്ടിരുന്നത്.
1520-ൽ തന്റെ മുപ്പത്തിഏഴാം ജന്മദിനത്തിൽ അദ്ദേഹം അന്തരിച്ചു.
പുറത്തേയ്ക്കുള്ള കണ്ണികൾ
വർഗ്ഗം:ഇറ്റാലിയൻ ചിത്രകാരന്മാർ വർഗ്ഗം:ശിൽപ്പികൾ വർഗ്ഗം:ജന്മദിനത്തിൽ മരിച്ചവർ
ഗംഗോത്രി
ഗംഗോത്രി (Hindi: गंगोत्री) ഇന്ത്യയിലെ ഉത്തരാഖണ്ഡ് സംസ്ഥാനത്തിലെ ഉത്തര കാശി ജില്ലയിലെ ഒരു നഗരപഞ്ചായത്താണ്. ഉത്തരകാശിയിൽ നിന്നും 99 കിലോമീറ്റർ അകലെയാണ് ഗംഗോത്രി സ്ഥിതിചെയ്യുന്നത്. ഭഗീരഥി നദിക്കരയിലെ ഒരു ഹിന്ദു പുണ്യ സ്ഥലമായാണിതു കണക്കാക്കപ്പെടുന്നത്. ഹിമാലയ പർവ്വത പ്രദേശത്തിൽ പെട്ട ഈ പ്രദേശം സമുദ്രനിരപ്പിൽ നിന്നും 3100 മീറ്റർ ഉയരത്തിൽ സ്ഥിതി ചെയ്യുന്നു.
ഭൂസ്ഥിതി
അക്ഷാംശം, രേഖാംശം 30.98°N, 78.93°W. .
ഗംഗോത്രി ക്ഷേത്രം
ഗംഗോത്രിയിൽ ഗംഗാദേവിയുടെ ഒരു പുരാതനക്ഷേത്രമുണ്ട്. പതിനെട്ടാം നൂറ്റാണ്ടിൽ ഗൂർഖാ നേതാവായിരുന്ന അമർ സിങ് താപ്പയാണ് ഇത് സ്ഥാപിച്ചത് എന്ന് വിശ്വസിക്കുന്നു. വർഷംതോറും ലക്ഷക്കണക്കിന് ഹിന്ദുമതവിശ്വാസികൾ തീർത്ഥാടനം നടത്തുന്ന ക്ഷേത്രമാണിത്. വർഷത്തിൽ ഏപ്രിൽ മുതൽ ഒക്ടൊബർ വരെയാണ് തീർത്ഥാടനകാലം. മറ്റ് മാസങ്ങളിൽ ഇവിടം മഞ്ഞാൽ മൂടപ്പെട്ടുകിടക്കുന്നു. ഗംഗാദേവിയുടെ ആസ്ഥാനവും ഗംഗ നദിയുടെ ഉത്ഭവവും ഇവിടെ നിന്നാണ്. ഗംഗാനദി ആരംഭത്തിൽ ഭഗീരഥി എന്ന പേരിൽ അറിയപ്പെടുകയും ദേവപ്രയാഗിൽ അളകനന്ദയോട് ചേരുന്നതോടെ ഗംഗ എന്നറിയപ്പെടുകയും ചെയ്യുന്നു. ഗംഗോത്രി ഗ്ലേഷ്യറിൽ സ്ഥിതി ചെയ്യുന്ന ഗോമുഖ് മഞ്ഞു മലയിൽ നിന്നാണ് നദി പുറപ്പെടുന്നത്. ഹിന്ദുപുണ്യയാത്രയായ ചാർധാം യാത്രയിൽപെട്ട ഒരു സ്ഥലമാണ് ഗംഗോത്രി.
വിശ്വാസം
ഹിന്ദുമത വിശ്വാസമനുസരിച്ച് സൂര്യവംശത്തിലെ രാജാവായിരുന്ന ഭഗീരഥൻ തന്റെ പിതാമഹന്മാരെ പുനരുജ്ജീവിപ്പിക്കാനായി കഠിനതപസ്സ് ചെയ്ത് സ്വർഗ്ഗത്തിൽ നിന്നും ഗംഗാനദിയെ ഭൂമിയിലെത്തിക്കുകയാണുണ്ടായത്. അതുകൊണ്ടാണ് ഗംഗയ്ക്ക് ഭാഗീരഥി എന്ന പേര് കിട്ടിയത്.
കണ്ണികൾ
വർഗ്ഗം:ഉന്നതങ്ങളായ ഗ്രാമങ്ങൾ
എസ്. ജിതേഷ്
കേരള കാർട്ടൂൺ അക്കാദമിയുടെ മുൻ വൈസ് ചെയർമാൻ. സൂപ്പർ-സ്പീഡി കാർട്ടൂണിസ്റ്റ്, രേഖാചിത്രകാരൻ, കവി എന്നീ നിലകളിൽ ശ്രദ്ധേയൻ. ചിത്രകലയുടെ അരങ്ങിലെ രൂപാവിഷ്കാരമായ വരയരങ്ങ് എന്ന സാംസ്കാരികകലാരൂപത്തിന്റെ ആവിഷ്കർത്താവ്. ചിത്രകലയെ 'രംഗകല' അഥവാ 'പെർഫോമിംഗ് ആർട്' ആയി ആവിഷ്കരിച്ച് 7000 ത്തിലേറെ വേദികളിലവതരിപ്പിച്ച ആദ്യചിത്രകാരനാണ് ജിതേഷ്ജി എന്ന തൂലികാ നാമത്തിൽ അറിയപ്പെടുന്ന ഇദ്ദേഹം. പി എസ് സി പരീക്ഷയിൽ നിരവധി തവണ ജിതേഷ്ജിയെപ്പറ്റിയും അദ്ദേഹം രംഗാവിഷ്കാരംനൽകി പ്രചുരപ്രചാരത്തിലെത്തിച്ച തനതുകലാരൂപം വരയരങ്ങ്ങിനെപ്പറ്റിയും ചോദിച്ചിട്ടുണ്ട്
ക്രിയേറ്റീവ് ആർട്ടായ ചിത്രകലയ്ക്ക് പരമ്പരാഗത ആസ്വാദന രീതികളിൽനിന്ന് വേറിട്ട് അവതരണകലയെന്ന നിലയിൽ നവ്യമായൊരു  ആസ്വാദനതലം സൃഷ്ടിക്കുവാൻ ഈ യുവചിത്രകാരന്റെ അതിവേഗ ചിത്രരചനാശൈലിയ്ക്കും 'വരയരങ്ങ്' എന്ന പരീക്ഷണകലാരൂപത്തിനും കഴിഞ്ഞു.വിസ്മയാവഹമായ വേഗത്തിൽ, ചലച്ചിത്രം, ക്രിക്കറ്റ്,സംഗീതം,സാഹിത്യം, രാഷ്ടീയം എന്നിങ്ങനെ വിവിധമേഖലകളിലെ നൂറോളം പ്രശസ്തവ്യക്തികളെ നർമ്മഭാഷണവും കവിതാശകലങ്ങളും മഹത് സന്ദേശങ്ങളും നിറഞ്ഞ  രസകരമായ കമന്ററിയുടെ അകമ്പടിയോടെ അവിരാമം വരച്ചവതരിപ്പിക്കുന്ന 'ഓൺ ദ സ്പോട്ട് കാർട്ടൂൺ സ്റ്റേജ്ഷോ' ആണ് ജിതേഷിന്റെ വരയരങ്ങ്. 1990 ൽ ചങ്ങനാശ്ശേരി സെൻറ് ബർക്ക്മാൻസ് കോളേജ് വിദ്യാർത്ഥിയായിരിക്കുമ്പോഴാണ് ജിതേഷ്ജി വരയരങ്ങ് ചിത്രകലാപ്രസ്ഥാനത്തിനു തുടക്കമിടുന്നത്. തന്റെ ചിത്രകലാ ഗുരുവായ ആർട്ടിസ്റ്റ് വി.എസ്. വല്യത്താൻ സ്മരണാർത്ഥം 2008 ജൂണ് 22ന് പത്തനംതിട്ട ജില്ലയിലെ പന്തളത്തുനിന്ന് 1001 തുടർ വരയരങ്ങ്ങുകൾ ' സംഘടിപ്പിച്ച് രാജ്യത്ത് ഉടനീളം യാത്രചെയ്തു. കേരളാ ആനിമേഷൻ അക്കാദമി സെക്രട്ടറി, കാർട്ടൂണിസ്റ്റ് ശങ്കർ ഫൗണ്ടേഷൻ വൈസ് ചെയർമാൻ എന്നീ നിലകളിലും പ്രവർത്തിക്കുന്നു. കൈരളി ടി.വിയിൽ 'വര' എന്ന ഇൻഫോടൈന്മെന്റ് കാർട്ടൂൺ ഷോയുടെ അവതാരകനാണ്. ഒരു ദശാബ്ദക്കാലത്തോളം ചിരിച്ചെപ്പ് കാർട്ടൂൺ മാസികയുടെ മുഖ്യപത്രാധിപരായി പ്രവർത്തിച്ചു. 'സൂപ്പർ സ്പീഡി കാർട്ടൂണിംഗ്' എന്ന അതിനൂതന ചിത്രകലാസങ്കേതത്തിന്റെ ഉപജ്ഞാതാവും പ്രചാരകനുമാണ്. കാൽനൂറ്റാണ്ടോളമായി സ്പീഡ് കാർട്ടൂൺ രംഗത്ത് സജീവസാന്നിധ്യമായ ഈ അതിവേഗചിത്രകാരൻ 'ജിതേഷ്ജി' എന്ന  തൂലികാനാമത്തിലാണ് കാരിക്കേച്ചറുകൾ വരയ്ക്കുന്നത്. അഞ്ചുമിനിറ്റുകൊണ്ട് അമ്പത് ലോകപ്രശസ്തരെ അവിരാമം വരച്ച് വരവേഗവിസ്മയം സൃഷ്ടിച്ചിട്ടുള്ള ജിതേഷ്ജി
ജീവിതരേഖ
കെ. എൻ. സോമശേഖരൻ നായരുടെയും എം. രമണിയമ്മയുടെയും മകനായി 1974 ഡിസംബർ 30 ന് പത്തനംതിട്ട ജില്ലയിലെ പന്തളം തെക്കേക്കരയിൽ ജനനം. ഭാര്യ: ഉണ്ണിമായ, മക്കൾ : ശിവാനി, നിരഞ്ജൻ
അവലംബം
വർഗ്ഗം:1974-ൽ ജനിച്ചവർ
വർഗ്ഗം:ഡിസംബർ 30-ന് ജനിച്ചവർ
വർഗ്ഗം:കേരളത്തിലെ കാർട്ടൂണിസ്റ്റുകൾ വർഗ്ഗം:കേരളത്തിലെ ചിത്രകാരന്മാർ വർഗ്ഗം:പത്തനംതിട്ട ജില്ലയിൽ ജനിച്ചവർ‎
കൊടിഞ്ഞി (മലപ്പുറം)
മലപ്പുറം ജില്ലയിലെ ചെമ്മാടിനടുത്തുള്ള ഒരു ഗ്രാമമാണ്‌ കൊടിഞ്ഞി. 2000 ലധികം കുടുംബങ്ങൾ മാത്രം താമസിക്കുന്ന ഈ ഗ്രാമം തിരൂരങ്ങാടിയുടെ അടുത്താണ്. നന്നമ്പ്ര ഗ്രാമപഞ്ചായത്തിന്റെ അധികാരപരിധിയിൽ വരുന്ന ഈ ഗ്രാമം ഇവിടുത്തെ ഇരട്ടക്കുട്ടികളുടെ ജനനങ്ങൾ കൊണ്ട് ശ്രദ്ധേയമാണ്‌. ആദ്യത്തെ ഇരട്ടക്കുട്ടികളുടെ അസ്സോസ്സിയേഷനും ഇവിടെയാണ് രൂപപ്പെട്ടത്. Kodinhi
ഭൂമിശാസ്ത്രം
തിരൂർ നിന്ന് വടക്ക് ഭാഗത്തായി, മലപ്പുറത്ത് നിന്ന്    പടിഞ്ഞാറ് ഭാഗത്തുമാ‍യിട്ടാണ് ഈ ഗ്രാമം സ്ഥിതി ചെയ്യുന്നത്. ഈ ഗ്രാമത്തിന്റെ മൂന്ന് ഭാഗത്ത് കായലുകൾ കൊണ്ട് ചുറ്റപ്പെട്ടിരിക്കുന്നു.
സ്ഥിതിവിവരക്കണക്കുകൾ
2008 ലെ കണക്ക് പ്രകാരം ഇവിടെ 2000 ലധികം കുടുംബങ്ങൾ താമസിക്കുന്നു. ഇതിൽ പ്രധാ‍നമായും സുന്നി, മുസ്ലിം സമുദായങ്ങളാണ്. എന്നാൽ മുജാഹിദ് ജമാഅത്തെ ഇസ്ലാമി പ്രസ്ഥാനങ്ങളുടെ ചെറിയ സാന്നിധ്യവും ഇവിടെ ഉണ്ട്. പ്രശസ്ത ഇസ്ലാമിക പണ്ഡിതനായ മർഹും ടി മുഹമ്മദ് സാഹിബ്, പ്രശസ്തമായ കൊടിഞ്ഞി പള്ളി എന്നിവ കൊണ്ട് പ്രശസ്തമായിരുന്നു.
പ്രത്യേകത
ഈ ഗ്രാമം ഇവിടുത്തെ ഇരട്ടക്കുട്ടികളുടെ ജനനങ്ങൾ കൊണ്ട് ശ്രദ്ധേയമായി. ആദ്യ കണക്കെടുപ്പിൽ, ഏകദേശം 100 ജോടികളെ കണ്ടെത്തി. പിന്നീട് നടത്തിയ വിശദമായ കണക്കെടുപ്പിൽ 204 ജോടി ഇരട്ടകളെ കണ്ടെത്തുകയുണ്ടായി. ഇതിനെ പറ്റി ധാരാളം പഠനങ്ങൾ നടത്തിയെങ്കിലും ഇതിന്റെ ശരിയായ കാരണം കണ്ടെത്താൻ കഴിഞ്ഞിട്ടില്ല. കൂടാതെ ഇവിടെ നിന്ന് വിവാഹം കഴിഞ്ഞ് പോയ പെൺകുട്ടികളും ഇരട്ടക്കുട്ടികൾ ജനനം നൽകിയതായി കണക്കുകൾ സൂചിപ്പിക്കുന്നു. ഇവിടെ ഏറ്റവും പ്രായം കൂടിയ ഇരട്ടകളുടെ 1949 ജനിച്ചവരാണ്. കഴിഞ്ഞ കുറച്ച് വർഷങ്ങൾക്കിടയിൽ ഇവിടുത്തെ ഇരട്ടകളുടെ എണ്ണം വളരെയധികം കൂടിയിട്ടുണ്ട്. 0-10 വയസ്സിനിടയിലുള്ള ഇരട്ടകൾ 79 എണ്ണം ഉണ്ട്. ഇരട്ട കുട്ടികൾ ജനിക്കുന്ന ഈ അഭൂത പ്രതിഭാസം കൊടിഞ്ഞി കൂടാതെ, നൈജീരിയ രാജ്യത്തെ ഇക്ബോ-ഒറ എന്ന സ്ഥലത്തും കണ്ടെത്തിയിട്ടുണ്ട്. ഇത് അവിടുത്തെ സ്ത്രീകളുടെ ആഹാരരീതികൊണ്ടാണെന്ന് പറയപ്പെടുന്നു.
2008 ൽ എകദേശം 30 ഇരട്ടകളും അവരുടെ മാതാപിതാക്കളും ചേർന്ന് ഇവിടെ ഒരു ഇരട്ടക്കുട്ടികളുടെ അസ്സോസ്സിയേഷന് രൂപം കൊടുത്തു. ഇങ്ങനെ ഒന്ന് ഇന്ത്യയിൽ ആദ്യമായിട്ടായിരുന്നു. ഇതിന്റെ സ്ഥാപകർ പറയുന്നതനുസരിച്ച്, ഇതിന്റെ ഉദ്ദേശ്യം, ഇങ്ങനെയുള്ള ഇരട്ടക്കുട്ടികളുടെ ആരോഗ്യം, വിദ്യാഭ്യാസം എന്നിവക്ക് സഹായം നൽകുക എന്നുള്ളതാണ്. ഐ.ഇ.സി. സെകണ്ടറി സ്കൂൾ മദ്രസത്തുൽ അനവാർ സെക്കണ്ടറി സ്കൂൾ എന്നിവ കോടിഞ്ഞിയുടെ വിദ്യാഭ്യാസ സംസ്കാരത്തെ മാറ്റിമറിച്ച സ്ഥാപനങ്ങലാൻ.
പുറത്തേക്കുള്ള കണ്ണികൾ
വിഭാഗം:മലപ്പുറം ജില്ലയിലെ ഗ്രാമങ്ങൾ
അറബിഡോപ്സിസ് താലിയാന
യുറേഷ്യ, ആഫ്രിക്ക എന്നിവിടങ്ങളിൽ നിന്നുള്ള ഒരു ചെറിയ പൂച്ചെടിയാണ് തലെ ക്രെസ്, മൗസ്-ഇയർ ക്രെസ് അല്ലെങ്കിൽ അറബിഡോപ്സിസ് എന്നീ പൊതുനാമങ്ങളിലറിയപ്പെടുന്ന അറബിഡോപ്സിസ് താലിയാന.   ഒരു കളയായി കണക്കാക്കുന്ന അറബിഡോപ്സിസ് താലിയാനയെ റോഡരികിലും ഉപയോഗശൂന്യമായ സ്ഥലങ്ങളിലും കാണപ്പെടുന്നു.
താരതമ്യേന ഹ്രസ്വമായ ജീവിതചക്രം ഉള്ള ഒരു ശീതകാല വാർഷികസസ്യമായ എ. താലിയാന സസ്യശാസ്ത്രത്തിലും ജനിതകശാസ്ത്രത്തിലും പ്രചാരമുള്ള ഒരു മാതൃകാ സസ്യമാണ്. സങ്കീർണ്ണമായ മൾട്ടിസെല്ലുലാർ യൂകാരിയോട്ടിൽ ഉൾപ്പെടുന്ന എ. താലിയാനയ്ക്ക് ഏകദേശം 135 മെഗാബേസ് ജോഡികളുടെ (Mbp) താരതമ്യേന ചെറിയ ജീനോം കാണപ്പെടുന്നു. ജീനോം സീക്വൻസ് ചെയ്ത ആദ്യത്തെ സസ്യമാണിത്. പൂക്കൾ ഉണ്ടാകുന്നതു മുതൽ ഫോട്ടോട്രോപിസം ഉൾപ്പെടെ നിരവധി സസ്യസ്വഭാവങ്ങളുടെ തന്മാത്രാ ജീവശാസ്ത്രം മനസ്സിലാക്കുന്നതിനുള്ള ഒരു ജനപ്രിയ മാതൃകയാണിത്.
വിവരണം
ലഘുവായ വേരുകളുടെ ഘടനയിൽ ഒരൊറ്റ പ്രാഥമിക വേര് ലംബമായി താഴേക്ക് വളരുന്നു. പിന്നീട് ചെറിയ പാർശ്വവേരുകൾ വളരുന്നു. ഈ വേരുകൾ ബാസിലസ് മെഗാറ്റീരിയം പോലുള്ള റൈസോസ്ഫിയർ ബാക്ടീരിയകളുമായി സമ്പർക്കം പുലർത്തുന്നു. അറബിഡോപ്സിസ് താലിയാനയ്ക്ക് ആറ് ആഴ്ചയ്ക്കുള്ളിൽ മുഴുവൻ ജീവിതചക്രം പൂർത്തിയാക്കാൻ കഴിയുന്നു. പൂക്കൾ ഉത്പാദിപ്പിക്കുന്ന പ്രധാനതണ്ട് ഏകദേശം മൂന്നാഴ്ചയ്ക്കുശേഷം വളരുന്നു. പൂക്കളിൽ സ്വാഭാവികമായും സ്വയം പരാഗണം നടക്കുന്നു. പരീക്ഷണശാലയിൽ, എ. താലിയാന പെട്രി പ്ലേറ്റുകളിലോ ചട്ടികളിലോ ഹൈഡ്രോപോണിക്സിലോ ഫ്ലൂറസെന്റ് ലൈറ്റുകൾക്ക് കീഴിലോ ഹരിതഗൃഹത്തിലോ വളർത്താം.
ടാക്സോണമി
1577-ൽ ഹാർസ് പർവ്വതനിരകളിലാണ് ഈ ചെടിയെ ആദ്യമായി കണ്ടെത്തിയത്. ജർമ്മനിയിലെ തോറിംഗെനിലെ നോർദൗസെനിലെ വൈദ്യനായ ജോഹന്നാസ് താൽ (1542–1583), ഇതിനെ പിലോസെല്ല സിലിക്കോസ എന്ന് വിളിച്ചു. 1753-ൽ കാൾ ലിന്നേയസ് താലിൻറെ ബഹുമാനാർത്ഥം ചെടിയുടെ പേരുമാറ്റി അറബിസ് താലിയാന എന്നു പേരിട്ടു. 1842-ൽ ജർമ്മൻ സസ്യശാസ്ത്രജ്ഞനായ ഗുസ്താവ് ഹെയ്ൻ‌ഹോൾഡ് അറബിഡോപ്‌സിസ് എന്ന പുതിയ ജനുസ്സുണ്ടാക്കി ചെടിയെ ആ ജനുസ്സിൽ പ്രതിഷ്ഠിച്ചു. "അരബിസുമായി സാമ്യമുള്ളതിനാൽ അറബിഡോപ്‌സിസ് എന്ന ജനുസിന്റെ പേര് ഗ്രീക്കിൽ നിന്നാണ് വന്നത്. (ലിന്നേയസ് തുടക്കത്തിൽ സ്ഥാപിച്ച ജനുസ്സ്)
എ. താലിയാനയുടെ ആയിരക്കണക്കിന് സങ്കരയിനങ്ങളെ പുനരുത്പാദിപ്പിക്കുന്നതിനായി അതിന്റെ സ്വാഭാവികമായ ശ്രേണിയിൽ‌ നിന്നും ശേഖരിച്ചു. ഇവ ഗണ്യമായ ജനിതക, ഫിനോടൈപ്പിക് വ്യതിയാനങ്ങൾ പ്രകടിപ്പിക്കുന്നു. ഇത് വ്യത്യസ്ത പരിതഃസ്ഥിതികളിലേക്ക് ഈ സ്പീഷീസിന്റെ പൊരുത്തപ്പെടലിനെക്കുറിച്ച് പഠിക്കാൻ ഉപയോഗിക്കുന്നു.
വിതരണവും ആവാസ വ്യവസ്ഥയും
എ. താലിയാന പാറ, മണൽ, ചുണ്ണാമ്പുള്ള മണ്ണ് എന്നിവയിൽ പെട്ടെന്നുതന്നെ വളരുന്നു. കാർഷിക മേഖലകൾ, റോഡരികുകൾ, റെയിൽ‌വേ ലൈനുകൾ, മാലിന്യങ്ങൾ, മറ്റ് ഉപയോഗശൂന്യമായ ആവാസ വ്യവസ്ഥകൾ എന്നിവയിൽ വ്യാപകമായി വിതരണം ചെയ്യുന്നതിനാൽ ഇവ സാധാരണയായി ഒരു കളയായി കണക്കാക്കപ്പെടുന്നു. എന്നാൽ അതിന്റെ പരിമിതമായ മത്സര ശേഷിയും ചെറിയ വലിപ്പവും കാരണം ഇത് ഒരു കളയായി വർഗ്ഗീകരിക്കപ്പെടുന്നില്ല. മിക്ക ബ്രാസിക്കേസി ഇനങ്ങളെയും പോലെ, എ. താലിയാന മനുഷ്യർക്ക് സാലഡ് അല്ലെങ്കിൽ വേവിച്ച് ഭക്ഷ്യയോഗ്യമാണ്. പക്ഷേ ഇതൊരു വസന്തകാല പച്ചക്കറിയായി വ്യാപകമായ ഉപയോഗം കാണുന്നില്ല.
ഒരു മാതൃകാ സസ്യമായി ഉപയോഗിക്കുന്നു
സസ്യശാസ്ത്രജ്ഞരും ജീവശാസ്ത്രജ്ഞരും 1900 കളുടെ തുടക്കത്തിൽ എ. താലിയാനയെക്കുറിച്ച് ഗവേഷണം നടത്താൻ തുടങ്ങി. ജനിതക വ്യതിയാനം സംഭവിച്ചതിനെക്കുറിച്ചുള്ള ആദ്യത്തെ വ്യവസ്ഥാപരമായ വിവരണം 1945 ഓടെയാണ് നടത്തിയത്. എ. താലിയാന ഇപ്പോൾ ജനിതകശാസ്ത്രം, പരിണാമം, ജനസംഖ്യ ജനിതകശാസ്ത്രം, സസ്യവികസനം എന്നിവ ഉൾപ്പെടെയുള്ള സസ്യശാസ്ത്ര പഠനത്തിനായി വ്യാപകമായി ഉപയോഗിക്കുന്നു. എ. താലിയാനയ്ക്ക് കാർഷികമേഖലയ്ക്ക് നേരിട്ടുള്ള പ്രാധാന്യമൊന്നുമില്ലെങ്കിലും, പൂച്ചെടികളുടെ ജനിതക, സെല്ലുലാർ, തന്മാത്രാ ജീവശാസ്ത്രം എന്നിവ മനസ്സിലാക്കുന്നതിനുള്ള ഉപയോഗപ്രദമായ ഒരു മാതൃകയാണിത്.
എ. താലിയാനയിലെ ആദ്യത്തെ ജനിതക വ്യതിയാനം 1873-ൽ അലക്സാണ്ടർ ബ്രൗൺ രേഖപ്പെടുത്തി. ഇരട്ട പുഷ്പ പ്രതിഭാസത്തെ വിവരിക്കുന്നു (ജനിതക വ്യതിയാനം സംഭവിച്ച അഗാമസ് പോലെയുള്ള ജീൻ 1990-ൽ ക്ലോൺ ചെയ്യുകയും, സ്വഭാവ സവിശേഷതയുള്ളതാക്കുകയും ചെയ്തു). എന്നിരുന്നാലും, 1943 വരെ ഫ്രീഡ്രിക്ക് ലൈബാക്ക് (1907-ൽ ക്രോമസോം നമ്പർ പ്രസിദ്ധീകരിച്ചത്) എ. താലിയാനയെ ഒരു മാതൃകാ സസ്യമായി നിർദ്ദേശിച്ചില്ല. അദ്ദേഹത്തിന്റെ വിദ്യാർത്ഥിയായ എർന റെയിൻ‌ഹോൾസ് 1945-ൽ എ. താലിയാനയെക്കുറിച്ചുള്ള തന്റെ പ്രബന്ധം പ്രസിദ്ധീകരിച്ചു. എക്സ്-റേ മ്യൂട്ടജെനിസിസ് ഉപയോഗിച്ച് അവർ സൃഷ്ടിച്ച ജനിതക വ്യതിയാനം സംഭവിച്ച എ. താലിയാനയുടെ ആദ്യ ശേഖരത്തെക്കുറിച്ച് വിവരിക്കുന്നു. എ. താലിയാന ഗവേഷണത്തിനുള്ള പ്രധാന സംഭാവനകൾ ലെയ്‌ബാക്ക് തുടർന്നു. ധാരാളം വിവരങ്ങൾ ശേഖരിച്ചു (സംശയാസ്പദമായി ഇതിനെ ഇക്കോടൈപ്പുകൾ എന്നു പരാമർശിക്കുന്നു). ആൽബർട്ട് ക്രാൻസിന്റെ സഹായത്തോടെ, ലോകമെമ്പാടുമുള്ള എ. താലിയാനയുടെ 750 സ്വാഭാവിക ഇനങ്ങളുടെ ഒരു വലിയ ശേഖരമായി ഇവ സംഘടിപ്പിച്ചു.
1950 കളിലും 1960 കളിലും എ. താലിയാനയെ ബയോളജിക്കൽ ലബോറട്ടറി പരീക്ഷണങ്ങൾക്ക് ഉപയോഗപ്രദമായ ഒരു സസ്യമാക്കുന്നതിൽ ജോൺ ലാംഗ്രിഡ്ജും ജോർജ്ജ് റെഡിയും ഒരു പ്രധാന പങ്ക് വഹിച്ചു. ശാസ്ത്രീയ സമൂഹത്തിന് ഈ മാതൃക അവതരിപ്പിക്കുന്നതിൽ പ്രധാന പങ്കുവഹിച്ച റെഡി നിരവധി പണ്ഡിത അവലോകനങ്ങൾ എഴുതി. എ. താലിയാന ഗവേഷണ കമ്മ്യൂണിറ്റിയുടെ ആരംഭം 1964-ൽ സ്ഥാപിതമായ അറബിഡോപ്സിസ് ഇൻഫർമേഷൻ സർവീസ് (എഐഎസ്) എന്ന വാർത്താക്കുറിപ്പിലൂടെയാണ്. ആദ്യത്തെ അന്താരാഷ്ട്ര അറബിഡോപ്‌സിസ് സമ്മേളനം 1965-ൽ ജർമ്മനിയിലെ ഗോട്ടിംഗെനിൽ നടന്നു.
1980 കളിൽ എ. താലിയാന ലോകമെമ്പാടുമുള്ള സസ്യ ഗവേഷണ ലബോറട്ടറികളിൽ വ്യാപകമായി ഉപയോഗിച്ചുതുടങ്ങി. ചോളം, പെറ്റൂണിയ, പുകയില എന്നിവ ഉൾപ്പെടുന്ന നിരവധി മാതൃകാസസ്യങ്ങളിൽ ഒന്നായിരുന്നു ഇത്. പിന്നീടുള്ള മാതൃകാസസ്യങ്ങളിൽ രണ്ടെണ്ണം ആകർഷകമായിരുന്നു. കാരണം അവ ഇന്നത്തെ സാങ്കേതികവിദ്യകളുമായി എളുപ്പത്തിൽ പരിവർത്തനം ചെയ്യാവുന്നവയായിരുന്നു. അതേസമയം ചോളം സസ്യ ജീവശാസ്ത്രത്തിൽ നന്നായി ഉപയോഗിക്കാവുന്ന ജനിതക മാതൃകയായിരുന്നു. 1986 എ. താലിയാനയെ ഒരു മാതൃകാ സസ്യമായി തെരഞ്ഞെടുത്ത ഒരു സുപ്രധാന വർഷമായിരുന്നു. അതിൽ ടി-ഡി‌എൻ‌എമെഡിറ്റേറ്റഡ് ട്രാൻസ്ഫോർമേഷനും ആദ്യമായി ക്ലോൺ ചെയ്ത എ. താലിയാനയുടെ ജീനിനെക്കുറിച്ചും വിവരിച്ചു.
ന്യൂക്ലിയർ ജീനോം
താലിയാനയുടെ ജീനോമിന്റെ ചെറിയ വലിപ്പവും അത് ഡിപ്ലോയിഡ് ആണെന്നതും 135 മെഗാ ബേസ് ജോഡികളും അഞ്ച് ക്രോമസോമുകളും ഉള്ള അറബിഡോപ്സിസ് താലിയാനയെ ജനിതക മാപ്പിംഗിനും സീക്വൻസിംഗിനും ഉപയോഗപ്രദമാക്കുന്നു. ഈ വസ്തുത, സസ്യങ്ങൾക്കിടയിൽ എ. താലിയാനയിലെ ഏറ്റവും ചെറിയ ജീനോമുകൾക്കുണ്ട്. എല്ലാ പൂച്ചെടികളിലും ഏറ്റവും ചെറിയ ജീനോം ഉണ്ടെന്ന് വളരെക്കാലമായി കരുതിയിരുന്നു. എന്നാൽ ആ ശീർഷകം ഇപ്പോൾ ജെൻലിസിയ ജനുസ്സിലെ സസ്യങ്ങളുടേതാണെന്ന് കണക്കാക്കപ്പെടുന്നു. ലാമിയേൽസ് നിരയിൽ, കീടഭോജി സസ്യങ്ങളായ ജെൻലിസിയ ട്യൂബറോസയോടൊപ്പം ഏകദേശം 61 എം.ബി.പി. ജീനോം വലിപ്പം കാണിക്കുന്നു. അറബിഡോപ്സിസ് ജീനോം ഇനിഷ്യേറ്റീവ് 2000-ൽ പൂർത്തിയാക്കിയ സീക്വൻസ് ചെയ്ത ആദ്യത്തെ സസ്യ ജീനോം ആണ് ഇത്. എ. താലിയാന ജീനോമിന്റെ ഏറ്റവും സമകാലികമായ പതിപ്പ് അറബിഡോപ്സിസ് ഇൻഫർമേഷൻ റിസോഴ്സ് (TAIR) പരിപാലിക്കുന്നു. അതിന്റെ 27,000 ജീനുകളിലേക്കും അവ എൻ‌കോഡുചെയ്യുന്ന 35,000 പ്രോട്ടീനുകളിലേക്കും ഫംഗ്ഷനുകൾ നൽകുന്നതിന് വളരെയധികം പ്രവർത്തനങ്ങൾ നടന്നിട്ടുണ്ട്. മെറ്റബോളോമിക്സ് പോലുള്ള പോസ്റ്റ്-ജെനോമിക് ഗവേഷണങ്ങൾ ഈ സസ്യത്തിന്റെ ഉപാപചയ പ്രവർത്തനങ്ങളെക്കുറിച്ചും പരിസ്ഥിതി പ്രതിസന്ധികൾ ഉപാപചയ പ്രക്രിയകളെ എങ്ങനെ ബാധിക്കുമെന്നതിനെക്കുറിച്ചും ഉപയോഗപ്രദമായ ഉൾക്കാഴ്ചകൾ നൽകിയിട്ടുണ്ട്.
ക്ലോറോപ്ലാസ്റ്റ് ജീനോം
മിക്ക പൂച്ചെടികളിലും സാധാരണയായി കാണപ്പെടുന്ന വലിപ്പത്തിൽ 154,478 ബേസ് ജോഡി നീളമുള്ള ഡി‌എൻ‌എ തന്മാത്രയാണ് അറബിഡോപ്സിസ് താലിയാനയുടെ പ്ലാസ്റ്റോം. (സീക്വൻസ്ഡ് പ്ലാസ്റ്റോമുകളുടെ പട്ടിക കാണുക). ചെറിയ സബ്യൂണിറ്റ് റൈബോസോമൽ പ്രോട്ടീനുകൾക്കായി കോഡിംഗ് ചെയ്യുന്ന 136 ജീനുകൾ (rps, മഞ്ഞയിൽ: ചിത്രം കാണുക), വലിയ സബ് യൂണിറ്റ് റൈബോസോമൽ പ്രോട്ടീനുകൾ (rpl, ഓറഞ്ച്), ഹൈപോതീകൽ ക്ലോറോപ്ലാസ്റ്റ് ഓപ്പൺ റീഡിംഗ് ഫ്രെയിം പ്രോട്ടീനുകൾ (ycf, ലെമൺ), ഫോട്ടോസിന്തറ്റിക് പ്രതിപ്രവർത്തനങ്ങളിൽ ഉൾപ്പെടുന്ന പ്രോട്ടീൻ (പച്ച) അല്ലെങ്കിൽ മറ്റ് പ്രവർത്തനങ്ങളിൽ (ചുവപ്പ്), റൈബോസോമൽ ആർ‌എൻ‌എകൾ (ആർ‌ആർ‌എൻ, നീല), ട്രാൻസ്ഫെർ ആർ‌എൻ‌എകൾ (trn, കറുപ്പ്). എന്നിവയ്ക്കായി 136 ജീനുകളുടെ കോഡിംഗ് ഇതിൽ ഉൾക്കൊള്ളുന്നു.
മൈറ്റോകോൺ‌ഡ്രിയൽ ജീനോം
അറബിഡോപ്സിസ് താലിയാനയുടെ മൈറ്റോകോൺ‌ഡ്രിയൽ ജീനോമിന് 367,808 ബേസ് ജോഡി നീളമുണ്ട്. അതിൽ 57 ജീനുകൾ അടങ്ങിയിരിക്കുന്നു. അറബിഡോപ്സിസ് മൈറ്റോകോൺ‌ഡ്രിയൽ ജീനോമിൽ ആവർത്തിച്ചുള്ള ഭാഗങ്ങൾ കാണപ്പെടുന്നു. ഏറ്റവും വലിയ ആവർത്തനങ്ങൾ സ്ഥിരമായി വീണ്ടും സംയോജിപ്പിക്കുകയും ജീനോമിനെ ഐസോമെറൈസ് ചെയ്യുകയും ചെയ്യുന്നു. മിക്ക സസ്യങ്ങളിലെയും മൈറ്റോകോൺ‌ഡ്രിയൽ ജീനോമുകളെയും പോലെ, വിവോയിലെ ശാഖകളും രേഖീയ തന്മാത്രകളും ഓവർലാപ്പുചെയ്യുന്നതിനുള്ള സങ്കീർണ്ണമായ ക്രമീകരണമായി അറബിഡോപ്സിസ് മൈറ്റോകോൺ‌ഡ്രിയൽ ജീനോം കാണപ്പെടുന്നു.
ജനിതകശാസ്ത്രം
ഉയർന്ന ത്രൂപുട്ട് പരിവർത്തനത്തിന്റെ ലഭ്യതയും ജീനോമിക്സ് മാർഗ്ഗങ്ങൾക്കുള്ള ധനസഹായവും വഴി സാധ്യമാക്കിയ സസ്യജീവശാസ്ത്രത്തിന്റെ സവിശേഷമായ ഒരു മാർഗ്ഗമാണ് എ. താലിയാന ജീൻ നോക്കൗട്ട് ശേഖരണം. ഓൺ‌ലൈൻ ടി-ഡി‌എൻ‌എ ഡാറ്റാബേസുകളിലൂടെ ലഭ്യമായ വിവരങ്ങളും വിത്തുകളും ഉപയോഗിച്ച് ടി-ഡി‌എൻ‌എ T-DNA databasesഉൾപ്പെടുത്തലുകളുടെ സൈറ്റ് 300,000 സ്വതന്ത്ര ട്രാൻസ്ജെനിക് ലൈനുകൾക്കായി നിർണ്ണയിക്കപ്പെട്ടു. ഈ ശേഖരങ്ങളിൽ, എ. താലിയാനയിലെ മിക്ക ജീനുകളിലും ജനിതക വ്യതിയാനം സംഭവിച്ചവയും കാണപ്പെടുന്നു.
എ. താലിയാനയുടെ സ്വഭാവ സവിശേഷതകളും ജനിതക വ്യതിയാനങ്ങളും ലബോറട്ടറി പഠനങ്ങളിൽ പരീക്ഷണാത്മക ഘടകമായി വർത്തിക്കുന്നു. ഏറ്റവും സാധാരണയായി ഉപയോഗിക്കുന്ന മാതൃകാസസ്യങ്ങൾ ലെർ (ലാൻഡ്‌സ്‌ബെർഗ് എറക്ട), കോൾ, അല്ലെങ്കിൽ കൊളംബിയ എന്നിവയാണ്. Ws, അല്ലെങ്കിൽ വാസിലേവ്സ്കിജ, C24, Cvi, അല്ലെങ്കിൽ കേപ് വെർഡെ ദ്വീപുകൾ, നോസെൻ മുതലായവയാണ് ശാസ്ത്രസാഹിത്യത്തിൽ വളരെക്കുറച്ചുമാത്രം ഉദ്ധരിക്കപ്പെടുന്ന മറ്റ് മാതൃകാസസ്യങ്ങൾ (ഉദാ. കാണുക. ) ഇവയുമായി അടുത്ത ബന്ധമുള്ള സ്വഭാവ സവിശേഷതയുള്ളതിനെ കോൾ -0, കോൾ -1, എന്നിങ്ങനെ നാമകരണം ചെയ്യുകയും ചെയ്‌തു. പൊതുവേ, ജനിതക വ്യതിയാനമുള്ള സസ്യങ്ങൾ സ്റ്റോക്ക് സെന്ററുകളിലൂടെ ലഭ്യമാണ്. അവയിൽ ഏറ്റവും അറിയപ്പെടുന്നത് നോട്ടിംഗ്ഹാം അറബിഡോപ്സിസ് സ്റ്റോക്ക് സെന്റർ-എൻ‌എ‌എസ്‌സി യു‌എസ്‌എയിലെ ഒഹായോയിലെ അറബിഡോപ്‌സിസ് ബയോളജിക്കൽ റിസോഴ്‌സ് സെന്റർ-എബി‌ആർ‌സി എന്നിവ ആണ്. ലാൻ‌ബാച്ചിൽ നിന്ന് ലഭിച്ച 'ലാൻഡ്‌സ്‌ബെർഗ്' എന്ന് വിളിക്കപ്പെടുന്ന വിത്തുകളുടെ ഒരു (നോൺ റേഡിയേറ്റഡ്) ജനസംഖ്യയിൽ നിന്നാണ് കോൾ -0 സങ്കരയിനം തിരഞ്ഞെടുത്തത്. അറബിഡോപ്സിസ് ജീനോം സീക്വൻസ് ചെയ്ത പ്രാരംഭ സ്ഥാപനമാണ് കൊളംബിയ (റെഡിയുടെ മുൻ സ്ഥാപനമായ കൊളംബിയയിലെ മിസോറി സർവകലാശാലയുടെ പേര്). എക്സ്-കിരണങ്ങളുപയോഗിച്ച് രൂപാന്തരപ്പെടുത്തിയ ലാൻഡ്‌സ്‌ബെർഗ് ജനസംഖ്യയിൽ നിന്ന് റെഡി (ഹ്രസ്വമായ ദൈർഘ്യം കാരണം) ലെർ (ലാൻഡ്‌സ്‌ബെർഗ് എറക്ട) സസ്യം തിരഞ്ഞെടുത്തു. ജനിതക വ്യതിയാനമുള്ള ലെർ ശേഖരം ഈ പ്രാരംഭ വരിയിൽ നിന്ന് ഉരുത്തിരിഞ്ഞതിനാൽ, ലാർ -0, ലാ -1, ലാ -1 മുതലായവ നിശ്ചയിച്ച ലാൻഡ്‌സ്‌ബെർഗ് ജനസംഖ്യയുമായി പൊരുത്തപ്പെടുന്നില്ല.
GLABROUS1 പ്രോട്ടീൻ ഉപയോഗിച്ചാണ് ട്രൈക്കോം രൂപീകരണം ആരംഭിക്കുന്നത്. അനുബന്ധ ജീനിന്റെ നോക്കൗട്ടുകൾ ഗ്ലാബ്രസ് സസ്യങ്ങളിലേക്ക് നയിക്കുന്നു. ഈ ഫിനോടൈപ്പ് ഇതിനകം തന്നെ ജീൻ എഡിറ്റിംഗ് പരീക്ഷണങ്ങളിൽ ഉപയോഗിച്ചിട്ടുണ്ട്. കൂടാതെ ക്രിസ്പർ/ കാസ് 9 പോലുള്ള ജീൻ എഡിറ്റിംഗ് രീതികൾ മെച്ചപ്പെടുത്തുന്നതിനായി സസ്യ ഗവേഷണത്തിനുള്ള വിഷ്വൽ മാർക്കറായി ഉപയോഗിക്കുന്നു.
നോൺ-മെൻഡലിയൻ പിൻതുടർച്ചാവകാശ വിവാദം
എ. താലിയാനയ്ക്ക് മുമ്പ് അറിയപ്പെടുന്ന ഡി‌എൻ‌എ റിപ്പയറിന് ഒരു ഇതരമാർഗ്ഗം ഉണ്ടായിരുന്നു. ഇത് പാരമ്പര്യത്തിന്റെ അസാധാരണമായ ഒരു മാതൃക സൃഷ്ടിക്കുന്നതായി 2005-ൽ പർഡ്യൂ സർവകലാശാലയിലെ ശാസ്ത്രജ്ഞർ അഭിപ്രായപ്പെടുന്നു. എന്നിരുന്നാലും, നിരീക്ഷിച്ച പ്രതിഭാസം (ഹോത്ഹെഡ് ജീനിന്റെ പരിവർത്തനം ചെയ്ത പകർപ്പുകൾ ഒരു വന്യ-അവസ്ഥയിലേക്ക് മാറ്റുന്നത്) പിന്നീട് ഒരു മാതൃകയാക്കാൻ നിർദ്ദേശിക്കപ്പെട്ടു. കാരണം ജനിതക വ്യതിയാനം സംഭവിച്ച ജനനേന്ദ്രിയങ്ങളുടെ സംയോജനം മൂലം വർദ്ധിച്ച ഔട്ട്‌ക്രോസിംഗ് കാണിക്കുന്നു.
ജീവിത ചക്രം
ചെടിയുടെ ചെറിയ വലിപ്പവും ദ്രുതഗതിയിലുള്ള ജീവിതചക്രവും ഗവേഷണത്തിന് ഗുണകരമാണ്. സ്പ്രിംഗ് എഫെമെറൽ സസ്യമായി പ്രത്യേക പഠനം നടത്തിയ ഈ സസ്യം മുളയ്ക്കുന്നതു മുതൽ പക്വതയാർന്ന് വിത്ത് ആകുന്നതു വരെ ആറ് ആഴ്ചയെടുക്കുന്നതായി നിരവധി ലബോറട്ടറി സ്ട്രെയിനുകൾ കണ്ടെത്താൻ ഉപയോഗിച്ചു. ചെടിയുടെ ചെറിയ വലിപ്പം ഒരു ചെറിയ സ്ഥലത്ത് കൃഷിചെയ്യാൻ സൗകര്യപ്രദമാണ്. മാത്രമല്ല ഇത് ധാരാളം വിത്തുകൾ ഉത്പാദിപ്പിക്കുകയും ചെയ്യുന്നു. കൂടാതെ, ഈ ചെടിയുടെ സ്വയമേയുള്ള സ്വഭാവം ജനിതക പരീക്ഷണങ്ങളെ സഹായിക്കുന്നു. കൂടാതെ, ഒരു ചെടിക്ക് ആയിരക്കണക്കിന് വിത്തുകൾ ഉത്പാദിപ്പിക്കാൻ കഴിയും. അതിനാൽ മേൽപ്പറഞ്ഞ ഓരോ മാനദണ്ഡങ്ങളനുസരിച്ച് എ. താലിയാനയെ ഒരു ജനിതക മാതൃകാ സസ്യമായി വിലമതിക്കുന്നു.
പുഷ്പങ്ങളുടെ ആവിർഭാവം
എ. താലിയാനയെ പുഷ്പങ്ങളുടെ ആവിർഭാവത്തിന്റെ മാതൃകയായി വിശദമായി പഠിച്ചു. പുഷ്പങ്ങളുടെ ആവിർഭാവത്തിന് നാല് അടിസ്ഥാന അവയവങ്ങളുണ്ട്: വിദളങ്ങൾ, ദളപുടങ്ങൾ, കേസരങ്ങൾ, കാർപെലുകൾ (Gynoecium) (അവ ജനി ആയി മാറുന്നു). പുറത്തായി നാല് വിദളങ്ങളും, അതിനകത്ത് നാല് ദളങ്ങൾ, ആറ് കേസരങ്ങൾ, മധ്യഭാഗത്ത് ഒരു കാർപൽ എന്നിവ ശ്രേണിയായി വർത്തുളാകൃതിയിൽ പുഷ്പദളമണ്ഡലത്തിൽ ക്രമീകരിച്ചിരിക്കുന്നു. എ. താലിയാനയിലെ ഹോമിയോട്ടിക് മ്യൂട്ടേഷനുകൾ ഒരു അവയവത്തെ മറ്റൊന്നിലേക്ക് മാറ്റുന്നു. അഗാമസ് മ്യൂട്ടേഷന്റെ കാര്യത്തിൽ, ഉദാഹരണത്തിന്, കേസരങ്ങൾ ദളങ്ങളായി മാറുകയും കാർപെലുകൾക്ക് പകരം ഒരു പുതിയ പുഷ്പം നൽകുകയും ചെയ്യുന്നു, ഇതിന്റെ ഫലമായി ആവർത്തിച്ചുള്ള വിദളം-ദളപുടം-ദളപുടം പാറ്റേൺ ഉണ്ടാകുന്നു. ഹോമിയോട്ടിക് മ്യൂട്ടേഷനുകളുടെ നിരീക്ഷണങ്ങൾ ഇ. കോയനും ഇ. മെയറോവിറ്റ്സും ചേർന്ന് എബിസി മോഡൽ ഓഫ് ഫ്ലവർ ഡെവലപ്മെൻറ് രൂപീകരിക്കുന്നതിലേക്ക് നയിച്ചു. ഈ മാതൃക അനുസരിച്ച്, പുഷ്പ ജനനേന്ദ്രിയങ്ങളുടെ തിരിച്ചറിയൽ ജീനുകളെ മൂന്ന് ക്ലാസുകളായി തിരിച്ചിരിക്കുന്നു: ക്ലാസ് എ ജീനുകൾ (വിദളങ്ങളെയും ദളങ്ങളെയും ബാധിക്കുന്നു), ക്ലാസ് ബി ജീനുകൾ (ദളങ്ങളെയും കേസരങ്ങളെയും ബാധിക്കുന്നവ), ക്ലാസ് സി ജീനുകൾ (കേസരങ്ങളെയും കാർപെലുകളെയും ബാധിക്കുന്ന). ട്രാൻസ്ക്രിപ്ഷൻ ഘടകങ്ങൾക്കായുള്ള ഈ ജീനുകളുടെ കോഡ് സംയോജിച്ച് പുഷ്പങ്ങളുടെ ആവിർഭാവ സമയത്ത് അതത് മേഖലകളിൽ ടിഷ്യു സ്പെസിഫിക്കേഷന് കാരണമാകുന്നു. എ. താലിയാന പുഷ്പങ്ങളുടെ പഠനത്തിലൂടെ വികസിപ്പിച്ചെടുത്തതാണെങ്കിലും, ഈ മാതൃക സാധാരണയായി മറ്റ് പൂച്ചെടികൾക്കും ബാധകമാണ്.
ഇലകളുടെ ആവിർഭാവം
എ. തലിയാനയുടെ പഠനങ്ങൾ ഇല മോർഫോജെനെസിസിന്റെ ജനിതകത്തെക്കുറിച്ച് ഗണ്യമായ ഉൾക്കാഴ്ചകൾ നൽകിയിട്ടുണ്ട്. പ്രത്യേകിച്ചും ദ്വിബീജപത്ര സസ്യങ്ങളിൽ. ജനിതക വ്യതിയാനം സംഭവിച്ച ഇലകളുടെ ആവിർഭാവം വിശകലനം ചെയ്യുന്നതിലൂടെയാണ് മിക്ക ധാരണകളും ലഭിച്ചത്. അവയിൽ ചിലത് 1960 കളിൽ തിരിച്ചറിഞ്ഞവയാണ്. പക്ഷേ 1990 കളുടെ പകുതി വരെ ജനിതക, തന്മാത്രാ സാങ്കേതികത ഉപയോഗിച്ച് വിശകലനം ചെയ്തില്ല. A. താലിയാന ഇലകൾ ഇലകളുടെ ആവിർഭാവത്തെക്കുറിച്ചുള്ള പഠനത്തിന് അനുയോജ്യമാണ്. കാരണം അവ താരതമ്യേന ലളിതവും സുസ്ഥിരവുമാണ്.
എ. താലിയാന ഉപയോഗിച്ച്, ഇലയുടെ ആകൃതി ആവിർഭാവത്തിന് പിന്നിലെ ജനിതകശാസ്ത്രം കൂടുതൽ വ്യക്തമായിത്തീർന്നിരിക്കുന്നു. അവ മൂന്ന് ഘട്ടങ്ങളായി വിഭജിക്കപ്പെട്ടിട്ടുണ്ട്: ഇല പ്രൈമോർഡിയത്തിന്റെ തുടക്കം, ഡോർസിവെൻട്രാലിറ്റി സ്ഥാപിക്കൽ, ഒരു മാർജിനൽ മെരിസ്റ്റെത്തിന്റെ വികസനം. ക്ലാസ് I KNOX കുടുംബത്തിലെ (SHOOT APICAL MERISTEMLESS പോലുള്ളവ) ജീനുകളെയും പ്രോട്ടീനുകളെയും നിയന്ത്രണത്തിലൂടെയാണ് ലീഫ് പ്രൈമോർഡിയ ആരംഭിക്കുന്നത്. ഈ ക്ലാസ് I KNOX പ്രോട്ടീനുകൾ ഇല പ്രൈമോർഡിയത്തിലെ ഗിബ്ബെറെലിൻ ബയോസിന്തസിസിനെ നേരിട്ട് നിയന്ത്രിക്കുന്നു. ഇല പ്രൈമോർഡിയയിലെ ഈ ക്ലാസ് I കെ‌എൻ‌എക്സ് ജീനുകളെ നിയന്ത്രിക്കുന്നതിൽ നിരവധി ജനിതക ഘടകങ്ങൾ ഉൾപ്പെട്ടിട്ടുണ്ടെന്ന് കണ്ടെത്തി (ASYMMETRIC LEAVES1, BLADE-ON-PETIOLE1, SAWTOOTH1 മുതലായവ). അതിനാൽ, ഈ നിയന്ത്രണത്തോടൊപ്പം ഗിബ്ബെറലിന്റെ അളവ് വർദ്ധിക്കുകയും ഇല പ്രൈമോർഡിയം വളർച്ചയ്ക്ക് തുടക്കം കുറിക്കുകയും ചെയ്യുന്നു. ഇലയുടെ ഡോർസൽ (അഡാക്സിയൽ) ഉപരിതലം വെൻട്രൽ (അബാക്സിയൽ) ഉപരിതലത്തിൽ നിന്ന് വ്യത്യസ്തമായതിനാൽ ഇലകളിൽ ഡോർസിവെൻട്രാലിറ്റി സ്ഥാപിക്കുന്നത് പ്രധാനമാണ്.
മൈക്രോസ്‌കോപ്പി
എ. താലിയാന ലൈറ്റ് മൈക്രോസ്‌കോപ്പി വിശകലനത്തിന് അനുയോജ്യമാണ്. മൊത്തത്തിൽ ഇളം തൈകളും അവയുടെ വേരുകളും താരതമ്യേന അർദ്ധസുതാര്യമാണ്. ഇത് അവയുടെ ചെറിയ വലിപ്പത്തിനൊപ്പം ഫ്ലൂറസെൻസും കോൺഫോക്കൽ ലേസർ സ്കാനിംഗ് മൈക്രോസ്കോപ്പിയും ഉപയോഗിച്ച് തത്സമയ സെൽ ഇമേജിംഗ് സുഗമമാക്കുന്നു. വിത്ത് വെള്ളത്തിലോ കൾച്ചർ മീഡിയയിലോ നനയ്ക്കുന്ന തൈകൾ വഴി, സസ്യമാതൃകകൾക്ക് ഫിക്സേഷന്റെയും സെക്ഷനിംഗിന്റെയും ആവശ്യകത ഇല്ലാതാക്കുകയും ടൈം-ലാപ്സ് ഫോട്ടോഗ്രാഫിയെടുക്കാനും സാധിക്കുന്നു. ട്രാൻസ്ഫോർമേഷനിലൂടെ ഫ്ലൂറസെന്റ് പ്രോട്ടീൻ നിർമ്മിതികൾ അവതരിപ്പിക്കാൻ കഴിയും. ഓരോ കോശത്തിന്റെയും വികസന ഘട്ടം സസ്യത്തിനെ അതിന്റെ സ്ഥാനത്ത് നിന്നോ ഫ്ലൂറസെന്റ് പ്രോട്ടീൻ മാർക്കറുകൾ ഉപയോഗിച്ചോ അനുമാനിക്കാം. ഇത് സസ്യങ്ങൾ വളർന്ന് വികസിക്കുന്ന പ്രക്രിയയെക്കുറിച്ചുള്ള വിശദമായ പഠനമായ സസ്യവികസന വിശകലനം സാധ്യമാക്കുന്നു.
ലൈറ്റ് സെൻസിംഗ്, ലൈറ്റ് എമിഷൻ, സിർകാഡിയൻ ബയോളജി
ഫോട്ടോറിസെപ്റ്ററുകൾ ഫൈറ്റോക്രോംസ് എ, ബി, സി, ഡി, ഇ എന്നിവ ചുവന്ന ലൈറ്റ് അടിസ്ഥാനമാക്കിയുള്ള ഫോട്ടോട്രോപിക് പ്രതികരണത്തെ മധ്യസ്ഥമാക്കുന്നു. ഈ റിസപ്റ്ററുകളുടെ പ്രവർത്തനം മനസ്സിലാക്കുന്നത് സസ്യ ജീവശാസ്ത്രജ്ഞരെ ഫോട്ടോപെരിയോഡിസം, ജെർമിനേഷൻ, ഡി-എറ്റിയോളേഷൻ, സസ്യങ്ങളിലെ നിഴൽ ഒഴിവാക്കൽ എന്നിവ നിയന്ത്രിക്കുന്ന സിഗ്നലിംഗ് കാസ്കേഡുകൾ മനസ്സിലാക്കാൻ സഹായിച്ചു. യു‌വി‌ആർ 8 പ്രോട്ടീൻ യു‌വി-ബി പ്രകാശം കണ്ടെത്തുകയും ഇവ ഡി‌എൻ‌എയോടുള്ള പ്രതികരണത്തെ മധ്യസ്ഥമാക്കുകയും ചെയ്യുന്നു.
ഫോട്ടോട്രോപിസം, ക്ലോറോപ്ലാസ്റ്റ് വിന്യാസം, സ്റ്റോമറ്റൽ അപ്പർച്ചർ, നീല പ്രകാശ സ്വാധീനമുള്ള മറ്റ് പ്രക്രിയകൾ എന്നിവയുടെ ജനിതക അടിത്തറയെക്കുറിച്ചുള്ള പഠനങ്ങളിൽ എ. താലിയാനയെ മാതൃകാസസ്യമായി ധാരാളം ഉപയോഗിച്ചു. ഈ സ്വഭാവവിശേഷങ്ങൾ നീല വെളിച്ചത്തോട് പ്രതികരിക്കുന്നു. ഇത് ഫോട്ടോട്രോപിൻ ലൈറ്റ് റിസപ്റ്ററുകൾ മനസ്സിലാക്കുന്നു. മറ്റൊരു നീല ലൈറ്റ് റിസപ്റ്ററായ ക്രിപ്റ്റോക്രോമിന്റെ പ്രവർത്തനങ്ങൾ മനസ്സിലാക്കുന്നതിലും അറബിഡോപ്സിസ് പ്രധാനമാണ്. സസ്യങ്ങളുടെ സിർ‌കാഡിയൻ‌ റിഥം നിയന്ത്രിക്കുന്നതിന് ലൈറ്റ് എൻ‌ട്രെയിൻ‌മെന്റിന് ഇത് വളരെ പ്രധാനമാണ്. ഇരുട്ടിന്റെ ആരംഭം അസാധാരണമാംവിധം നേരത്തെയാകുമ്പോൾ, എ. താലിയാന അന്നജത്തിന്റെ മെറ്റബോളിസത്തെ കുറയ്ക്കുന്നു.
ചന്ദ്രനിൽ
2019 ജനുവരി 2 ന് ചൈനയിലെ ചാങ് -4 ലാൻഡർ എ. തലിയാനയെ ചന്ദ്രനിലേക്ക് കൊണ്ടുവന്നു. ലാൻഡറിലെ ഒരു ചെറിയ മൈക്രോകോസം ടിന്നിൽ എ. താലിയാന, ഉരുളക്കിഴങ്ങിന്റെ വിത്തുകൾ, പട്ടുനൂൽപ്പുഴുവിന്റെ മുട്ടകൾ എന്നിവ ഉൾക്കൊള്ളുന്നു. പട്ടുനൂൽപ്പുഴു ഓക്സിജനുമായി ചേർന്ന് സസ്യങ്ങൾക്ക് ആവശ്യമായ കാർബൺ ഡൈ ഓക്സൈഡും പോഷകങ്ങളും മാലിന്യത്തിലൂടെ നൽകുകയും ചെയ്യുന്നു. സസ്യങ്ങൾ ഫോട്ടോസിന്തസിസ് വിജയകരമായി നടത്തുന്നുണ്ടോ എന്നും ചന്ദ്രന്റെ അന്തരീക്ഷത്തിൽ വളരുകയും പൂക്കുകയും ചെയ്യുന്നുണ്ടോ എന്നും ഗവേഷകർ വിലയിരുത്തുന്നു.
സസ്യ-രോഗകാരി പ്രതിപ്രവർത്തനങ്ങൾ
ലോകത്തെ ഭക്ഷ്യ ഉൽപാദനത്തെയും കാർഷിക വ്യവസായത്തെയും സംരക്ഷിക്കുന്നതിനായി സസ്യങ്ങൾ എങ്ങനെയാണ് പ്രതിരോധം കൈവരിക്കുന്നതെന്ന് മനസ്സിലാക്കേണ്ടത് പ്രധാനമാണ്. സസ്യങ്ങളും ബാക്ടീരിയ, ഫംഗസ്, ഊമൈസെറ്റ്, വൈറൽ, നെമറ്റോഡ് രോഗകാരികൾ എന്നിവ തമ്മിലുള്ള ഇടപെടലുകൾ നന്നായി മനസ്സിലാക്കുന്നതിന് നിരവധി മാതൃകാസംവിധാനങ്ങൾ വികസിപ്പിച്ചെടുത്തിട്ടുണ്ട്. പ്ലാന്റ് പാത്തോളജിയുടെ ഉപവിഭാഗത്തെക്കുറിച്ചുള്ള പഠനത്തിനുള്ള ശക്തമായ ഉപകരണമാണ് അറബിഡോപ്സിസ് താലിയാന. അതായത് സസ്യങ്ങളും രോഗകാരികളും തമ്മിലുള്ള പ്രതിപ്രവർത്തനം. എ. താലിയാനയുടെ ഉപയോഗം സസ്യങ്ങൾ എങ്ങനെ സസ്യരോഗ പ്രതിരോധം പ്രകടമാക്കുന്നു എന്നതിനെക്കുറിച്ചുള്ള അറിവിന്റെ പുരോഗതിയിൽ നിരവധി മുന്നേറ്റങ്ങൾക്ക് കാരണമായി. മിക്ക സസ്യങ്ങളും മിക്ക രോഗകാരികളേയും പ്രതിരോധിക്കാൻ കാരണം നോൺഹോസ്റ്റ് പ്രതിരോധത്തിലൂടെയാണ്. എല്ലാ രോഗകാരികളും എല്ലാ സസ്യങ്ങളെയും ബാധിക്കില്ല. നോൺഹോസ്റ്റ് പ്രതിരോധത്തിന് ഉത്തരവാദികളായ ജീനുകളെ നിർണ്ണയിക്കാൻ എ. താലിയാനയിൽ ഉപയോഗിച്ച ഒരു ഉദാഹരണം ബ്ലൂമേരിയ ഗ്രാമിനിസ് ആണ്. ഇത് പുല്ലുകളിൽ പുഴുക്കുത്തുണ്ടാക്കുന്നു. എ. താലിയാന മ്യൂട്ടന്റുകൾ വികസിപ്പിച്ചെടുത്തത് മ്യൂട്ടജെൻ എഥൈൽ മെത്തനസെൽഫോണേറ്റ് ഉപയോഗിച്ചാണ്. ബി. ഗ്രാമിനിസ് വർദ്ധിച്ച അണുബാധയുള്ള ജനിതക വ്യതിയാനം സംഭവിച്ചവയെ തിരിച്ചറിയാൻ സ്ക്രീൻ ചെയ്തു. രോഗപ്രക്രിയ ആരംഭിക്കുന്നതിന് എ. താലിയാനയിലേക്ക് നുഴഞ്ഞുകയറാനുള്ള ബി. ഗ്രാമിനിസിന്റെ ഉയർന്ന കഴിവ് കാരണം അണുബാധ നിരക്ക് ഉള്ള ജനിതക വ്യതിയാനം സംഭവിച്ചവയെ PEN മ്യൂട്ടന്റുകൾ എന്ന് വിളിക്കുന്നു. ബി. ഗ്രാമിനിസിനോടുള്ള നോൺഹോസ്റ്റ് പ്രതിരോധത്തിന് കാരണമായ ജീനുകളെ തിരിച്ചറിയാൻ പിഎൻ ജീനുകൾ പിന്നീട് ചിത്രീകരിച്ചു.
പൊതുവേ, ഒരു സസ്യം രോഗകാരി അല്ലെങ്കിൽ നോൺ-പാത്തോജനിക് സൂക്ഷ്മജീവിയുമായി സമ്പർക്കം പുലർത്തുമ്പോൾ, PAMP- ട്രിഗർഡ് ഇമ്മ്യൂണിറ്റി (PTI) എന്നറിയപ്പെടുന്ന പ്രാരംഭ പ്രതികരണം കാണപ്പെടുന്നു. സസ്യരോഗകാരികളുമായി ബന്ധപ്പെട്ട തന്മാത്രാ പാറ്റേണുകൾ (PAMPs) എന്നറിയപ്പെടുന്ന സംരക്ഷിത സവിശേഷതകൾ ഇത് കണ്ടെത്തുന്നു. സസ്യകോശത്തിന്റെ ഉപരിതലത്തിൽ പാറ്റേൺ റെക്കഗ്നിഷൻ റിസപ്റ്ററുകൾ (പിആർആർ) എന്നറിയപ്പെടുന്ന ഹോസ്റ്റിലെ പ്രത്യേക റിസപ്റ്ററുകൾ ഈ പി‌എം‌പികൾ കണ്ടെത്തുന്നു.
എ. താലിയാനയിലെ ഏറ്റവും മികച്ച സ്വഭാവമുള്ള പിആർആർ ബാക്ടീരിയ ഫ്ലാഗെലിനെ തിരിച്ചറിയുന്ന എഫ്എൽഎസ് 2 (ഫ്ലാഗെലിൻ-സെൻസിംഗ് 2) ആണ്. ചലനാത്മകതയ്ക്കുള്ള സൂക്ഷ്മാണുക്കൾ, ഉപയോഗിക്കുന്ന ഒരു പ്രത്യേക ഓർഗനല്ലെയും അതുപോലെ തന്നെ FLS2 അംഗീകരിച്ച 22 അമിനോ ആസിഡുകൾ അടങ്ങുന്ന ലിഗാണ്ട് flg22 ഇതിൽ ഉൾപ്പെടുന്നു. എ. താലിയാന ഇക്കോടൈപ്പ്, ഡബ്ല്യുഎസ് -0, തിരിച്ചറിയുന്നതിലൂടെ എഫ്എൽഎസ് 2 കണ്ടെത്തൽ സുഗമമാക്കി. അതിന് flg22 കണ്ടെത്താനായില്ല. ഇത് എഫ്‌എൽ‌എസ് 2 എന്ന ജീൻ എൻ‌കോഡിംഗ് തിരിച്ചറിയുന്നതിലേക്ക് നയിച്ചു. 1995-ൽ വേർതിരിച്ച ആദ്യത്തെ പിആർആർ റൈസ് എക്സ്എ 21 മായി എഫ്എൽഎസ് 2 കാണിക്കുന്നു.
എ. താലിയാനയിൽ തിരിച്ചറിഞ്ഞ രണ്ടാമത്തെ പിആർആർ, ഇ.എഫ്-ടു റിസപ്റ്റർ (ഇ.എഫ്.ആർ), പ്രോട്ടീൻ സിന്തസിസിൽ ഉപയോഗിക്കുന്ന പ്രോകാരിയോട്ടിക് എലോങേഷൻ ഫാക്ടർ, ബാക്ടീരിയൽ ഇ.എഫ്-ടു പ്രോട്ടീൻ, ആയും ലബോറട്ടറിയിൽ ഉപയോഗിക്കുന്ന ലിഗാണ്ട് എൽഫ് 18 ആയും അംഗീകരിക്കുന്നു. അഗ്രോബാക്ടീരിയം ജീനുകളെ ഹോസ്റ്റ് പ്ലാന്റുകളിലേക്ക് മാറ്റുന്ന സ്വാഭാവിക പ്രക്രിയയെ പ്രയോജനപ്പെടുത്തുന്ന ഒരു സാങ്കേതികതയായ അഗ്രോബാക്ടീരിയം-മെഡിയേറ്റഡ് ട്രാൻസ്ഫോർമേഷൻ ഉപയോഗിച്ച്, ഇ.എഫ്.ആർ ജീൻ നിക്കോടിയാന ബെന്താമിയാന, ഇ.എഫ്-ടു തിരിച്ചറിയാത്ത പുകയില പ്ലാന്റായി രൂപാന്തരപ്പെട്ടു. അതുവഴി ബാക്ടീരിയ ഇ.എഫ്- തിരിച്ചറിയാൻ അനുവദിക്കുന്നു. തു അതുവഴി ഇ.എഫ്.ആറിനെ ഇ.എഫ്-ടുവിന്റെ റിസപ്റ്ററായി സ്ഥിരീകരിക്കുന്നു.
പി‌ടി‌ഐ ആരംഭിക്കുന്നതിന് FLS2, EFR എന്നിവ സമാന സിഗ്നൽ ട്രാൻസ്‌ഡക്ഷൻ പാതകളാണ് ഉപയോഗിക്കുന്നത്. എ. തലിയാന രോഗപ്രതിരോധ പ്രതികരണങ്ങളുടെ നിയന്ത്രണം നന്നായി മനസ്സിലാക്കാൻ ഈ പാതകളെ വിഭജിക്കുന്നതിൽ പ്രധാന പങ്കുവഹിച്ചു, അതിൽ ഏറ്റവും ശ്രദ്ധേയമായത് മൈറ്റോജെൻ-ആക്റ്റിവേറ്റഡ് പ്രോട്ടീൻ കൈനാസ് (എം‌എപി കൈനാസ്) കാസ്കേഡ് ആണ്. കോളിസ് ഡിപോസിഷൻ, ഓക്സിഡേറ്റീവ് പൊട്ടിത്തെറി, പ്രതിരോധവുമായി ബന്ധപ്പെട്ട ജീനുകളുടെ ട്രാൻസ്ക്രിപ്ഷൻ എന്നിവ പിടിഐയുടെ ഡൗൺസ്ട്രീം പ്രതികരണങ്ങളിൽ ഉൾപ്പെടുന്നു.
രോഗകാരികളെ നിർദ്ദിഷ്ട രീതിയിൽ നേരിടാൻ പി‌ടി‌ഐക്ക് കഴിയും. സസ്യങ്ങളിൽ കൂടുതൽ ശക്തവും കൂടുതൽ വ്യക്തവുമായ പ്രതികരണം എഫെക്റ്റർ-ട്രിഗർഡ് ഇമ്മ്യൂണിറ്റി (ഇടിഐ) ആണ്. രോഗകാരിയുടെ ഫലപ്രാപ്തിയെ തിരിച്ചറിയുന്നതിനെ ആശ്രയിച്ചിരിക്കും ഇടിഐ, ഹോസ്റ്റിലെ പ്രവർത്തനങ്ങളിൽ മാറ്റം വരുത്തുന്ന രോഗകാരി പുറപ്പെടുവിക്കുന്ന പ്രോട്ടീനുകൾ, പ്ലാന്റ് റെസിസ്റ്റൻസ് ജീനുകൾ (ആർ-ജീനുകൾ), പലപ്പോഴും ജീൻ-ഫോർ-ജീൻ ബന്ധം എന്ന് വിശേഷിപ്പിക്കപ്പെടുന്നു. ഗാർഡ് ഹൈപ്പോഥസിസ് എന്നറിയപ്പെടുന്ന ഒരു അനുമാനത്തിൽ ഒരു ഗാർഡി പ്രോട്ടീൻ വഴി നേരിട്ടോ അല്ലാതെയോ ഈ തിരിച്ചറിയൽ സംഭവിക്കാം. എ. താലിയാനയിൽ ക്ലോൺ ചെയ്ത ആദ്യത്തെ ആർ-ജീൻ ആർ‌പി‌എസ് 2 (സ്യൂഡോമോണസ് സിറിംഗെ 2 നെ പ്രതിരോധിക്കുക) ആയിരുന്നു. ഇത് എഫെക്ടർ avrRpt2 നെ തിരിച്ചറിയുന്നതിന് കാരണമാകുന്നു. പി. സിറിംഗേ പിവി തക്കാളി സ്‌ട്രെയിൻ DC3000 ന്റെ ടൈപ്പ് III സെക്രീഷൻ സംവിധാനം വഴി avrRpt2 എന്ന ബാക്ടീരിയൽ എഫെക്റ്റർ A. താലിയാനയിലേക്ക് എത്തിക്കുന്നു. ആർ‌പി‌എസ് 2 വഴി avrRpt2 തിരിച്ചറിയുന്നത് ഗാർഡി പ്രോട്ടീൻ RIN4 വഴിയാണ് സംഭവിക്കുന്നതിലൂടെ അത് വേർപെടുത്തുന്നു. ഒരു പാത്തോജൻ എഫെക്ടർ തിരിച്ചറിയുന്നത് നാടകീയമായ രോഗപ്രതിരോധ പ്രതികരണത്തിലേക്ക് നയിക്കുകയും രോഗകാരി വീണ്ടും വർദ്ധിക്കാതിരിക്കാൻ രോഗം ബാധിച്ച സസ്യകോശങ്ങളുടെ മരണത്തിന് വിധേയമാകുന്നു.
എ. താലിയാനയിൽ നടത്തിയ ഗവേഷണത്തിലൂടെ സസ്യങ്ങളിൽ നന്നായി മനസ്സിലാക്കാവുന്ന പ്രതിരോധത്തിന്റെ മറ്റൊരു ഉദാഹരണമാണ് സിസ്റ്റമിക് അക്വേർഡ് റെസിസ്റ്റൻസ് (എസ്എആർ). സാലിസിലിക് ആസിഡ് (എസ്എ) അനലോഗ് ആയ ബെൻസോത്തിയാഡിയസോൾ (ബിടിഎച്ച്) ചരിത്രപരമായി വിള സസ്യങ്ങളിൽ ആന്റിഫംഗൽ സംയുക്തമായി ഉപയോഗിക്കുന്നു. ബി‌ടി‌എച്ച്, എസ്‌എ എന്നിവയും സസ്യങ്ങളിൽ SAR നെ സൃഷ്ടിക്കാൻ പ്രേരിപ്പിക്കുന്നതായി തെളിഞ്ഞു. സൈറ്റോസോളിലെ റിഡോക്സ് മാറ്റം മൂലം എൻ‌പി‌ആർ 1 കുറയുന്നതിന്റെ ഫലമായി പി‌ആർ‌ ജീനുകൾ‌ 1 (എൻ‌പി‌ആർ‌1) ന്റെ എക്സ്‌പ്രസ്സർ‌ എസ്‌എ ലെവലുകൾ‌ തിരിച്ചറിഞ്ഞ എ. താലിയാനയിൽ‌ എസ്‌എ‌ആർ‌ പാതയുടെ തുടക്കം ആദ്യമായി പ്രകടമാക്കി. സാധാരണയായി മൾട്ടിപ്ലക്സ് (ഒലിഗോമെറിക്) അവസ്ഥയിൽ നിലനിൽക്കുന്ന എൻ‌പി‌ആർ 1, കുറച്ചുകഴിഞ്ഞാൽ മോണോമെറിക് (ഒരൊറ്റ യൂണിറ്റ്) ആയി മാറുന്നു. എൻ‌പി‌ആർ‌1 മോണോമെറിക് ആയിത്തീരുമ്പോൾ, അത് ന്യൂക്ലിയസിലേക്ക് ട്രാൻസ്ലോക്കേറ്റ് ചെയ്യുന്നു, അവിടെ അത് നിരവധി ടി‌ജി‌എ ട്രാൻസ്ക്രിപ്ഷൻ ഘടകങ്ങളുമായി സംവദിക്കുന്നു. കൂടാതെ പി‌ആർ‌ 1 പോലുള്ള രോഗകാരികളുമായി ബന്ധപ്പെട്ട ജീനുകളെ പ്രേരിപ്പിക്കുകയും ചെയ്യുന്നു. ട്രാൻസ്ജെനിക് പുകയില സസ്യങ്ങൾ ഉപയോഗിച്ച് നടത്തിയ ഗവേഷണമാണ് എസ്‌എആറിന്റെ മറ്റൊരു ഉദാഹരണം, ബാക്ടീരിയ സാലിസിലേറ്റ് ഹൈഡ്രോക്സിലേസ്, നഹ്ജി ജീൻ, എന്നിവയുടെ ആവിഷ്കാരത്തിന് എസ്എ ശേഖരിക്കേണ്ടതുണ്ട്.
സസ്യ-രോഗകാരി പ്രതിരോധത്തിന്റെ പരിണാമ വശം
ജീവിതകാലം മുഴുവൻ ഒന്നിലധികം രോഗകാരികൾ സസ്യങ്ങളെ ബാധിക്കുന്നു. രോഗകാരികളുടെ സാന്നിധ്യത്തോടുള്ള പ്രതികരണമായി, രോഗകാരികളെ കണ്ടെത്തുന്നതിനും പ്രതികരിക്കുന്നതിനും സസ്യങ്ങൾ കോശ ഉപരിതലത്തിൽ റിസപ്റ്ററുകൾ വികസിപ്പിച്ചെടുത്തിരിക്കുന്നു. സസ്യ-രോഗകാരി പ്രതിരോധത്തിന്റെ നിർദ്ദിഷ്ട പ്രതിരോധ സംവിധാനങ്ങൾ നിർണ്ണയിക്കാൻ ഉപയോഗിക്കുന്ന ഒരു മാതൃകാ സസ്യമാണ് അറബിഡോപ്‌സിസ് താലിയാന. ഈ സസ്യങ്ങൾക്ക് അവയുടെ സെൽ പ്രതലങ്ങളിൽ പ്രത്യേക റിസപ്റ്ററുകൾ കാണപ്പെടുന്നു. അത് രോഗകാരികളെ കണ്ടെത്താനും രോഗകാരികളുടെ വളർച്ചയെ തടയുന്നതിനുള്ള സംവിധാനങ്ങൾ ആരംഭിക്കാനും അനുവദിക്കുന്നു. അവയിൽ രണ്ട് റിസപ്റ്ററുകൾ അടങ്ങിയിരിക്കുന്നു. FLS2 (ബാക്ടീരിയ ഫ്ലാഗെലിൻ റിസപ്റ്റർ), EF-Tu (ബാക്ടീരിയൽ EF-Tu പ്രോട്ടീൻ), ഇവ രോഗ പ്രതികരണ പാത ആരംഭിക്കുന്നതിന് സിഗ്നൽ ട്രാൻസ്ഡക്ഷൻ പാത ഉപയോഗിക്കുന്നു. രോഗകാരിയെ തിരിച്ചറിയുന്നതിലേക്ക് ഈ പാത നയിക്കുകയും രോഗകാരികളുടെ വ്യാപനം തടയുന്നതിന് രോഗബാധയുള്ള കോശങ്ങൾ സെൽ മരണത്തിന് വിധേയമാകുന്നു. FLS2, EF-Tu റിസപ്റ്ററുകൾ ഉള്ള സസ്യങ്ങളുടെ ജനസംഖ്യയിൽ കാര്യക്ഷമത വർദ്ധിച്ചതായി കാണിക്കുന്നു. സസ്യ-രോഗകാരി പ്രതിരോധം ഒരു പരിണാമ സംവിധാനമാണെന്ന വിശ്വാസത്തിലേക്ക് ഇത് നയിച്ചു. വർദ്ധിച്ച ആവശ്യോപയോഗവും അങ്ങേയറ്റത്തെ താപനിലയും പോലുള്ള ചലനാത്മക പരിതഃസ്ഥിതികളോട് പ്രതികരിക്കുന്നതിന് തലമുറകളായി കെട്ടിപ്പടുത്ത ഒരു പരിണാമ സംവിധാനമാണ് ഇത്.
എ. താലിയാന സിസ്റ്റമാറ്റിക് അക്വേർഡ് റെസിസ്റ്റൻസ് (എസ്എആർ) പഠിക്കാനും ഉപയോഗിച്ചു. ഈ പാത SAR ജീനുകളുടെ ട്രാൻസ്ക്രിപ്ഷൻ ഘടകങ്ങൾ, mRNA, പ്രേരിപ്പിക്കുന്നതിന് ബെൻസോത്തിയാഡിയസോൾ എന്ന കെമിക്കൽ ഇൻഡ്യൂസറെ ഉപയോഗിക്കുന്നു. ട്രാൻസ്ക്രിപ്ഷൻ ഘടകങ്ങളുടെ ഈ ശേഖരണം രോഗകാരികളുമായി ബന്ധപ്പെട്ട ജീനുകളെ തടയുന്നു.
ജീനുകളെ ബാധിച്ചേക്കാവുന്ന വിവിധതരം രോഗകാരികളെ നേരിടാൻ സസ്യങ്ങൾ എങ്ങനെ വികാസം പ്രാപിച്ചുവെന്ന് മനസ്സിലാക്കാൻ സസ്യങ്ങളും രോഗകാരികളും ആയുള്ള സമ്പർക്കം പ്രധാനമാണ്. ജനസംഖ്യയിലുടനീളമുള്ള സസ്യങ്ങളുടെ പ്രതിരോധത്തിലെ വ്യതിയാനം പാരിസ്ഥിതിക ഘടകങ്ങളിലെ വ്യത്യാസമാണ്. പൊതുവായ വ്യതിയാനമായാലും എസ്‌എ‌ആർ വ്യതിയാനമായാലും പ്രതിരോധം വികസിപ്പിച്ചെടുത്ത സസ്യങ്ങൾക്ക് കൂടുതൽ കാലം ജീവിക്കാനും അവയുടെ ടിഷ്യുവിന്റെ നെക്രോസിസ് (കോശങ്ങളുടെ അകാല മരണം) തടയാനും കഴിഞ്ഞു. ഇത് അതിവേഗം ജനസംഖ്യയിൽ മെച്ചപ്പെട്ട പൊരുത്തപ്പെടുത്തലിനും കാര്യക്ഷമതയ്ക്കും മാറുന്ന പരിതഃസ്ഥിതികൾ കാരണമാകുന്നു.
മറ്റ് ഗവേഷണങ്ങൾ
അറബിഡോപ്‌സിസ് താലിയാനയെക്കുറിച്ചുള്ള ഗവേഷണങ്ങൾ യൂറോപ്യൻ ബഹിരാകാശ ഏജൻസി അന്താരാഷ്ട്ര ബഹിരാകാശ നിലയത്തിൽ നടത്തുന്നു. മൈക്രോ ഗ്രാവിറ്റിയിൽ സസ്യം മുതൽ വിത്ത് വരെ സസ്യങ്ങളുടെ വളർച്ചയും പുനരുൽപാദനവും പഠിക്കുകയാണ് ലക്ഷ്യങ്ങൾ.
എ. താലിയാന ടിഷ്യുകളെ സെമി ഇൻ-വിട്രോ അവസ്ഥയിൽ സംസ്ക്കരിക്കാൻ കഴിയുന്ന 'പ്ലാന്റ് ഓൺ എ ചിപ്പ്' ഉപകരണങ്ങളെക്കുറിച്ച് വിവരിച്ചിരിക്കുന്നു. ഈ ഉപകരണങ്ങളുടെ ഉപയോഗം പോളിൻ ട്യൂബ് മാർഗ്ഗനിർദ്ദേശത്തെക്കുറിച്ചും എ. താലിയാനയിലെ ലൈംഗിക പുനരുൽപാദന സംവിധാനത്തെക്കുറിച്ചും മനസ്സിലാക്കാൻ സഹായിച്ചേക്കാം.
സ്വയം പരാഗണം
എ. താലിയാന പ്രധാനമായും സ്വയം പരാഗണം നടത്തുന്ന ഒരു സസ്യമാണ്. പരാഗണനിരക്ക് 0.3 ശതമാനത്തിൽ താഴെയാണ്. ജീനോം-വൈഡ് ലിങ്കേജ് ഡിസ്ക്വിലിബ്രിയത്തിന്റെ വിശകലനത്തിൽ, സ്വയം പരാഗണത്തെ ഏകദേശം ഒരു ദശലക്ഷം വർഷങ്ങൾക്ക് മുമ്പോ അതിൽ കൂടുതലോ പരിണമിച്ചുവെന്ന് അഭിപ്രായപ്പെട്ടു. സ്വയം പരാഗണത്തെ നയിക്കുന്ന മിയോസിസ് കാര്യമായ പ്രയോജനകരമായ ജനിതക വ്യതിയാനം ഉണ്ടാക്കാൻ സാധ്യതയില്ല. എന്നിരുന്നാലും, ഓരോ തലമുറയിലും രോഗാണുക്കളുടെ കോശങ്ങൾ രൂപപ്പെടുന്ന സമയത്ത് ഡിഎൻ‌എ നാശനഷ്ടങ്ങൾ പുനഃസംയോജിപ്പിക്കുന്നതിന്റെ അനുകൂലമായ ഗുണം ഈ മിയോസിസിന് നൽകാൻ കഴിയും. സ്വയം-ബീജസങ്കലനത്തിനു ശേഷവും മയോസിസിന്റെ ദീർഘകാല നിലനിൽപ്പ് അനുവദിക്കുന്നതിന് അത്തരമൊരു ആനുകൂല്യം മതിയാകും. എ. താലിയാനയിലെ സ്വയം-പരാഗണത്തിനുള്ള ഒരു ഭൗതിക സംവിധാനം പ്രീ-ആന്തസിസ് ഓട്ടോഗാമിയിലൂടെയാണ്. അതായത് ബീജസങ്കലനം പ്രധാനമായും പൂവ് വിരിയുന്നതിന് മുമ്പാണ് നടക്കുന്നത്.
External links
വർഗ്ഗം:യൂറോപ്പിലെ സസ്യജാലം വർഗ്ഗം:ഏഷ്യയിലെ സസ്യജാലം വർഗ്ഗം:ആഫ്രിക്കയിലെ സസ്യജാലം വർഗ്ഗം:ഭക്ഷ്യയോഗ്യമായ സസ്യങ്ങൾ വർഗ്ഗം:ബ്രാസ്സിക്കേസീ വർഗ്ഗം:ലെബനോനിലെ സസ്യജാലം
കുള്ളൻ കൽനക്കി
കേരളത്തിൽ മാത്രം കാണുന്ന ശുദ്ധജലമത്സ്യമാണ് കുള്ളൻ കൽനക്കി. ഏകദേശം 8.4 സെ മീ നീളം ആണ് ഇവയ്ക്ക്. ചാലക്കുടിപ്പുഴയിൽ മാത്രം കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:ചാലക്കുടിപ്പുഴയിലെ തദ്ദേശീയ മത്സ്യങ്ങൾ വർഗ്ഗം:മത്സ്യങ്ങൾ
വയങ്കതൻ
നാട്ടിൻ പുറങ്ങളിലും കാവുകളിലും എല്ലാകാലത്തും കാ​ണപ്പെടുന്ന ശലഭങ്ങളാണ് വയങ്കതൻ (Rustic). ചിറകുകൾക്ക് തവിട്ടുകലർന്ന മഞ്ഞനിറം. വയങ്കത (Flacourtia montana) അല്ലെങ്കിൽ ചളിര് എന്ന മരത്തിന്റെ തളിരിലകളിൽ മുട്ടയിടുന്നതു കൊണ്ട് മലയാളത്തിൽ വയങ്കതൻ എന്നറിയപ്പെടുന്നു.
വിവരണം
വളരെ താഴ്ന്നു പറക്കുന്നവരാണ് ഇക്കൂട്ടർ. വേഗത്തിൽ പറക്കാനും ഇവയ്ക്ക് കഴിയില്ല. തേനുണ്ണാനാണ് ഇവയ്ക്ക് താല്പര്യം. ആൺശലഭങ്ങൾ കൂട്ടത്തോടെ മണ്ണിൽ വന്നിരിക്കുന്നവരാണ്. വയങ്കതന്റെ ചിറകിൽ മുകളറ്റത്ത് ഇരുണ്ട കറുപ്പുനിറവും നടുവിൽ വെള്ള കലർന്ന മഞ്ഞനിറവുമാണ്. വേനൽ കാലത്താണ് ഇവ മുട്ടയിടുന്നത്. വയങ്കത സസ്യം പൂക്കുന്നത് വേനൽകാലത്തായതിനാലാണിത്. ഇവയുടെ മുട്ടകൾക്ക് മഞ്ഞനിറമാണ്. ലാർവയുടെ തലയുടെ ഭാഗം ഇളം മഞ്ഞനിറവും ബാക്കി ഭാഗം കറുപ്പ് കലർന്ന ഇരുണ്ട നിറവുമാണ്. പുഴുവിന്റെ ദേഹത്ത് മുള്ളുകളുണ്ട്. പ്യൂപ്പ ഏറെ ഭംഗിയുള്ളതാണ്. പ്യൂപ്പയ്ക്ക് മഞ്ഞനിറത്തിലും വെള്ളി നിറത്തിലും സ്വർണ്ണ നിറത്തിലും ഉള്ള ഭാഗങ്ങൾ ഉണ്ട്.
പുറം കണ്ണികൾ
വർഗ്ഗം:രോമപാദ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
അരിനല്ലൂർ
കൊല്ലം ജില്ലയിലെ തേവലക്കര പഞ്ചായത്തിന്റെ കിഴക്കേ അറ്റം സ്ഥിതി ചെയ്യുന്ന ഗ്രാമം. തേവലക്കര പഞ്ചായത്തിലെ 5 ,6 7,8 വാർഡുകൾ ഉൾപ്പെടുന്ന പ്രദേശമാണ് അരിനല്ലൂർ. തേവലക്കര പഞ്ചായത്തും മൺട്രോതുരുത്ത് പഞ്ചായത്തും അതിർത്തി പങ്കിടുന്നത് അരിനല്ലൂരിലാണ്.അസുരനല്ലൂർ എന്ന പുരാതന നാമം ലോപിച്ച് അരിനല്ലൂർ അയതാണ് എന്ന് ഒരൈതീഹം നിലനിൽക്കുന്നു
കോവിന
കോവിന, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ലോസ് ഏഞ്ചൽസ് കൗണ്ടി യിൽ, ലോസ് ആഞ്ചലസിലെ നഗരകേന്ദ്രത്തിൽനിന്ന് ഏകദേശം 35 മൈൽ (35 കിലോമീറ്റർ) ദൂരെ കിഴക്കേ ദിക്കിൽ സാൻ ഗബ്രിയേൽ താഴ്വര പ്രദേശത്തുള്ള ഒരു നഗരമാണ്. 2000 ലെ സെൻസസ് പ്രകാരം 46,837 ആയിരുന്ന ഈ നഗരത്തിലെ ജനസംഖ്യ, 2010 ലെ സെൻസസ് പ്രകാരം 47,796 ആയി വർദ്ധിച്ചിരുന്നു.
ചരിത്രം
ഇന്നത്തെ കോവിന പ്രദേശം യഥാർത്ഥത്തിൽ 5,000 മുതൽ 8,000 വർഷങ്ങൾ വരെ തദ്ദേശീയ അമേരിക്കൻ ഇന്ത്യൻ വർഗ്ഗമായ തോങ്വകളുടെ ജന്മദേശമായിരുന്നു. പതിനെട്ടാം നൂറ്റാണ്ടിൽ ഇത് 1770 കളിലെ ഒരു സ്പാനിഷ് കോളനിയായ അൾട്ടൊ കാലിഫോർണിയയിലെ റാഞ്ചോ ലാ പ്യൂൻറേ യുടേയും 1842 ൽ മെക്സിക്കൻ ലാൻറ് ഗ്രാൻറുകളുടേയും ഭാഗമായിത്തീർന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
റോസ 'KORbin'
1958-ൽ ജർമ്മനിയിൽ കോർഡെസ് വളർത്തുന്ന വെളുത്ത ഫ്ലോറിബുണ്ട റോസ് കൾട്ടിവർ സങ്കരയിനമാണ് റോസ 'KORbin'. ഇത് ഐസ്ബർഗ്, ഫൈ ഡെസ് നീഗെസ്, ഷ്നീവിറ്റ്ചെൻ എന്നും അറിയപ്പെടുന്നു. ലോകത്തിലെ ഏറ്റവും അറിയപ്പെടുന്ന റോസാപ്പൂക്കളിൽ ഒന്നാണ് 'KORbin'.
അവാർഡുകളും അംഗീകാരവും
1958-ൽ, 'കോർബിൻ' റോയൽ നാഷണൽ റോസ് സൊസൈറ്റി ഗോൾഡ് മെഡൽ നേടി. വേൾഡ് ഫെഡറേഷൻ ഓഫ് റോസ് സൊസൈറ്റീസ് 1983-ലെ "ലോകപ്രിയപ്പെട്ട റോസ്" ആയി തിരഞ്ഞെടുത്ത ഈ ഇനം അവരുടെ "റോസ് ഹാൾ ഓഫ് ഫെയിമിൽ" പട്ടികപ്പെടുത്തിയിട്ടുണ്ട്. 1960ൽ നൽകിയ ജർമൻ എഡിആർ പദവി 2004ൽ എടുത്തുകളഞ്ഞു.
1970-ൽ റൊമാനിയയിലും 1975-ൽ ന്യൂസിലൻഡിലും ഈ ഇനത്തെ ചിത്രീകരിക്കുന്ന സ്റ്റാമ്പുകൾ പുറത്തിറക്കി.
External links
വർഗ്ഗം:റോസ് കൾട്ടിവറുകൾ
വർക്കല നഗരസഭ
പേരിനുപിന്നിൽ
ബ്രഹ്മാവിന്റെ ശാപത്തിൽ നിന്നും, മോക്ഷം നേടാനായി ദേവഗണങ്ങൾ പൂജാദികർമ്മങ്ങൾ നടത്തിയത് ഇവിടെയാണത്രെ. ഈ പുണ്യസ്ഥലം തിരഞ്ഞെടുക്കാൻ നാരദർ തന്റെ വൽക്കലം ഊരിയെറിഞ്ഞു. വൽക്കലം വീണസ്ഥലം പിന്നീട് വർക്കലയായി അറിയപ്പെട്ടു. ദേവന്മാർ ശാപമോക്ഷാർത്ഥം മോക്ഷപൂജ നടത്തിയ സ്ഥലമാണിത്. പൂജാനന്തരം തങ്ങളുടെ പാപനാശനത്തിനായി കടൽക്കരയിൽ തർപ്പണാദികൾ നടത്തുകയുണ്ടായി. തന്മൂലം കടൽത്തീരം പാപനാശം എന്ന് അറിയപ്പെട്ടു.
വിർജിനിയ വുൾഫ്
വിർജിനിയ വുൾഫ് (née Stephen) (ജനുവരി 25, 1882 – മാർച്ച് 28, 1941) ഒരു ഇംഗ്ലീഷ് എഴുത്തുകാരിയും ഉപന്യാസകയുമായിരുന്നു. ഇരുപതാം നൂറ്റാണ്ടിലെ മോഡേണിസത്തിലെ ഏറ്റവും പ്രധാനപ്പെട്ട എഴുത്തുകാരിൽ ഒരാളായി വിർജിനിയ വുൾഫ് കരുതപ്പെടുന്നു.
രണ്ടു ലോകമഹായുദ്ധങ്ങൾക്കും ഇടയിലുള്ള കാലഘട്ടത്തിൽ വുൾഫ് ലണ്ടനിലെ സാഹിത്യ സമൂഹത്തിലെ ഒരു പ്രധാന കഥാപാത്രമായിരുന്നു. ബ്ലൂംസ്ബറി ഗ്രൂപ്പിലെ അംഗവുമായിരുന്നു അവർ. വിർജിനിയ വുൾഫിന്റെ പ്രധാന കൃതികൾ മിസ്സിസ്സ് ഡാല്ലോവെ (1925), റ്റു ദ് ലൈറ്റ്‌ഹൌസ് (1927), ഒർലാന്റോ (1928) എന്നിവയും ഒരു പുസ്തകരൂപത്തിലുള്ള ഉപന്യാസമായ ഒരാളുടെ സ്വന്തം മുറി (1929) എന്ന കൃതിയുമാണ്. ഈ പുസ്തകത്തിലാണ് “ഒരു സ്ത്രീയ്ക്ക് സാഹിത്യം രചിക്കുവാൻ പണവും സ്വന്തമായി ഒരു മുറിയും വേണം“ എന്ന പ്രശസ്തമായ വാചകം ഉള്ളത്.
മരണം
അവസാന നോവലായ ബിറ്റ്‍വീൻ ദി ആക്റ്റ്സിന്റെ (1941)  (മരണാനന്തരം പ്രസിദ്ധീകിരിച്ചത്) കൈയെഴുത്തുപ്രതി പൂർത്തിയാക്കിയ ശേഷം, വൂൾഫിൽ മുമ്പ് അവർ അനുഭവിച്ചതിന് സമാനമായ ഒരു  വിഷാദാവസ്ഥ പ്രകടമായി. രണ്ടാം ലോകമഹായുദ്ധത്തിന്റെ തുടക്കം, സൈനിക പ്രവർത്തനകാലത്തെ തന്റെ ലണ്ടൻ ഭവനത്തിന്റെ തകർച്ച, അന്തരിച്ച സുഹൃത്ത് റോജർ ഫ്രൈയുടെ ജീവചരിത്രത്തിന് ലഭിച്ച തണുത്ത പ്രതികരണം എന്നിവയെല്ലാംതന്നെ ജോലി ചെയ്യാൻ കഴിയാത്തവിധം അവളുടെ മാനസികാവസ്ഥ അങ്ങേയറ്റം വഷളാക്കി. ഭർത്താവ് ലിയോനാർഡ് ഹോം ഗാർഡിൽ ചേർന്നപ്പോൾ വിർജീനിയ അത് അംഗീകരിച്ചില്ല. തന്റെ യുദ്ധവിരുദ്ധവാദത്തെ മുറുകെപ്പിടിച്ച അവൾ, ഹോം ഗാർഡിന്റെ നിരർത്ഥകമായ യൂണിഫോം  ധരിച്ചതിന്റെപേരിൽ ഭർത്താവിനെ വിമർശിക്കുകയും ചെയ്തു.
രണ്ടാം ലോകമഹായുദ്ധം ആരംഭിച്ചതിനുശേഷം, വൂൾഫിന്റെ ഡയറി സൂചിപ്പിക്കുന്നത്, മാനസികാവസ്ഥ കൂടുതൽ ഇരുണ്ട അവർ മരണത്തോട് കൂടുതൽ ആഭിമുഖ്യം പ്രകടിപ്പിച്ചിരുന്നുവെന്നാണ്. 1941 മാർച്ച് 28 ന് വൂൾഫ് തന്റെ മേലങ്കിയുടെ കീശകളിൽ ഭാരമുള്ള കല്ലുകൾ നിറച്ച് ഭവനത്തിനടുള്ള ഔസ് നദിയിലേക്കിറങ്ങി മുങ്ങിമരിച്ചു. ഏപ്രിൽ 18 വരെ അവരുടെ മൃതദേഹം കണ്ടെത്തിയിരുന്നില്ല. അവളുടെ ഭസ്മീകരിച്ച മൃതദേഹാവശിഷ്ടങ്ങൾ ഭർത്താവ് സസെക്സിലെ റോഡ്‌മെല്ലിലുള്ള അവരുടെ ഭവനമായ മോങ്ക്സ് ഹൌസിന്റെ  പൂന്തോട്ടത്തിലെ ഒരു എൽമരത്തിനു കീഴിൽ സംസ്‌കരിച്ചു.
നോവലുകൾ
വർഗ്ഗം:1882-ൽ ജനിച്ചവർ വർഗ്ഗം: 1941-ൽ മരിച്ചവർ വർഗ്ഗം:ജനുവരി 25-ന് ജനിച്ചവർ വർഗ്ഗം:മാർച്ച് 28-ന് മരിച്ചവർ വർഗ്ഗം:ആത്മഹത്യ ചെയ്ത സ്ത്രീകൾ
കുര്യാത്തി
ലഘുചിത്രം|Kuriyathi Junction
കേരളത്തിലെ തിരുവനന്തപുരം ജില്ലയിൽ ഒരു കോർപ്പറേഷൻ വാർഡാണ്‌ കുര്യാത്തി. തിരുവന്തപുരത്തെ ആദ്യകാല റെസിഡൻസ് അസ്സോസിയേഷനുകളിൽ ഒന്നായ VTRA (വടക്കേകോട്ട തിരുനാരായണപുരം റെസിഡൻസ് അസോസിയേഷൻ) ഇവിടെ സ്ഥിതിചെയ്യുന്നു.
പുത്തൻകോട്ട ശിവക്ഷേത്രം ഇവിടുത്തെ അറിയപ്പെടുന്ന ഒരു ക്ഷേത്രം ആണ്. കൂടാതെ ഇന്ത്യയിൽ പ്രസിദ്ധമായ ആറ്റുകാൽ ക്ഷേത്രം  ഇതിനു ഒരു ഒരു കിലോമീറ്റർ അരികിൽ സ്ഥിതി ചെയ്യുന്നു.
വർഗ്ഗം:തിരുവനന്തപുരം ജില്ല
ഇറാൻ എയർ
ദി എയർലൈൻ ഓഫ് ദി ഇസ്ലാമിക്‌ റിപബ്ലിക്ക് ഓഫ് ഇറാൻ എന്ന് ഔദ്യോഗിക നാമമുള്ള ഇറാൻ എയർ ഇറാൻറെ പതാകവാഹക എയർലൈനാണ്. ടെഹ്‌റാനിലെ മെഹ്രബാദ് എയർപോർട്ടിലാണ് ഇറാൻ എയറിൻറെ ആസ്ഥാനം. ടെഹ്‌റാൻ ഇമാം ഖോമെയ്നിയും ടെഹ്‌റാൻ മെഹ്രബാദുമാണ് അന്താരാഷ്‌ട്ര, ആഭ്യന്തര ഫ്ലൈറ്റുകളുടെ പ്രധാന ബേസുകൾ. ഓഗസ്റ്റ്‌ 2017-ലെ കണക്കനുസരിച്ചു യൂറോപ്പിലേയും ഏഷ്യയിലേയും 59 ലക്ഷ്യസ്ഥാനങ്ങളിലേക്ക് ഇറാൻ എയർ സർവീസ് നടത്തുന്നു. എയർലൈനിൻറെ ചരക്കു ഗതാഗത സഹ കമ്പനിയായ ഇറാൻ എയർ കാർഗോ ഷെഡ്യൂൾ സർവീസുകളും ചാർട്ടഡ് സർവീസുകളും നടത്തുന്നു.
ചരിത്രം
റിസ അഫ്ഷരും ഘോലം ഇബ്തെഹാജും 1944-ൽ സ്ഥാപിച്ചതാണ് ഇറാനിയൻ എയർവേസ്. യുദ്ധകാലത്തിനു ശേഷം ആദ്യ യാത്രാവിമാനം ടെഹ്‌റാൻ മുതൽ മശാദ് വരെയായിരുന്നു.
1954-ൽ സ്വകാര്യ എയർലൈനായ പേർഷ്യൻ എയർ സർവീസ് (പിഎഎസ്) സ്ഥാപിതമായി. ആദ്യകാലങ്ങളിൽ പിഎഎസ് ചരക്കു സേവനങ്ങൾ മാത്രമേ നൽകിയിരുന്നൊള്ളൂ, വൈകാതെ ടെഹ്‌റാനിനും മറ്റു പ്രധാനപ്പെട്ട ഇറാൻ നഗരങ്ങളിലേക്കും യാത്രാ സർവീസുകളും ആരംഭിച്ചു. 1960-ൽ സബേനയിൽനിന്നും ലീസിനെടുത്ത ബോയിംഗ് 707, ഡഗ്ലസ് ഡിസി-7 വിമാനങ്ങൾ ഉപയോഗിച്ചു ജെനീവ, പാരിസ്, ബ്രസ്സൽസ്, ലണ്ടൻ ഉൾപ്പെടെയുള്ള നിരവധി യൂറോപ്പിയൻ ലക്ഷ്യസ്ഥാനങ്ങളിലേക്ക് പിഎഎസ് യാത്രാ സർവീസുകൾ ആരംഭിച്ചു. ബോയിംഗ് 747എസ്പി ഉപയോഗിച്ച ആദ്യ എയർലൈൻസ്‌ ഇറാൻ എയർ ആണ്.
ഇറാനുമേലുള്ള സാമ്പത്തിക ഉപരോധം കാരണം വികസിക്കാനോ പുതിയ വിമാനങ്ങൾ വാങ്ങാനോ ഇറാൻ എയറിന് സാധിച്ചില്ല. 2016-ൽ ആണവ സംബന്ധമായ ഉപരോധങ്ങൾ നീക്കുന്നതിനു മുമ്പ് ഇറാൻ എയറിന് പുത്തൻ വിമാനം ലഭിച്ചത് 1994-ൽ രണ്ട് എയർബസ്‌ എ300-b4എസ് ആണ്, ഇത് ലഭിച്ചത് 1988-ൽ ഇറാൻ എയർ ഫ്ലൈറ്റ് 655-നെ അമേരിക്കൻ യുദ്ധവിമാനം വെടിവെച്ചു വീഴ്ത്തിയതിനുള്ള നഷ്ടപരിഹാരമായിട്ടാണ്‌.
കോഡ്ഷെയർ ധാരണകൾ
ഇറാൻ എയറുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്: എയറോഫ്ലോട്ട്, ഓസ്ട്രിയൻ എയർലൈൻസ്‌, അസർബെയ്ജാൻ എയർലൈൻസ്‌, ലുഫ്താൻസ, ടർകിഷ് എയർലൈൻസ്‌.
വിമാനങ്ങൾ
ഇറാൻ എയറിൻറെ വിമാനങ്ങൾ ഇവയാണ്:
പുറത്തേക്കുള്ള കണ്ണികൾ
വർഗ്ഗം:വിമാനസർവീസുകൾ വർഗ്ഗം:എയർലൈൻ
അഖില ശശിധരൻ
അഖില ശശിധരൻ (ജനനം: 1989 ജൂൺ 12) തെക്കേ ഇന്ത്യയിലെ ഒരു ചലച്ചിത്ര അഭിനേത്രിയും, നർത്തകയും, ടെലിവിഷൻ അവതാരകയുമാണ്. കേരളത്തിലെ കോഴിക്കോട് ജില്ലയിലാണ് ജനനം. ഭരതനാട്യവും കളരിപ്പയറ്റും അഭ്യസിച്ച അഖില, 2007-ൽ ഏഷ്യാനെറ്റ് ടെലിവിഷൻ സംപ്രേഷണം ചെയ്ത തകധിമി എന്ന നൃത്ത റിയാലിറ്റി പരിപാടിയിൽ പങ്കെടുത്തിട്ടുണ്ട്. തോംസൺ കെ. തോമസ് സംവിധാനം ചെയ്ത് ദിലീപ് നായകനായി അഭിനയിച്ച 2010-ൽ പുറത്തിറങ്ങിയ കാര്യസ്ഥൻ എന്ന മലയാളചലച്ചിത്രത്തിൽ ശ്രീബാല എന്ന കഥാപാത്രത്തെ അവതരിപ്പിച്ചുകൊണ്ടാണ് അഖില ചലച്ചിത്രരംഗത്തേക്ക് കടന്നുവന്നത്. പൃഥ്വിരാജ് നായകനായ തേജാഭായി ആന്റ് ഫാമിലിയാണ് രണ്ടാമത് അഭിനയിച്ച ചലച്ചിത്രം.
പുറത്തേക്കുള്ള കണ്ണികൾ
വർഗ്ഗം:1989-ൽ ജനിച്ചവർ വർഗ്ഗം:ജൂൺ 12-ന് ജനിച്ചവർ വർഗ്ഗം:മലയാളചലച്ചിത്രനടിമാർ വർഗ്ഗം:കോഴിക്കോട് ജില്ലയിൽ ജനിച്ചവർ
ശ്രീദേവി
ഒരു ഇന്ത്യൻ അഭിനേത്രിയായിരുന്നു ശ്രീദേവി (തമിഴ്:ஸ்ரீதேவி, തെലുങ്ക്:శ్రీదేవి ,ഹിന്ദി:श्रीदेवी, ഉർദു:). (ജനനം: ഓഗസ്റ്റ് 13, 1963). തമിഴ്, ഹിന്ദി , തെലുങ്ക്,  മലയാളം, കന്നട എന്നീ ഭാഷകളിലായി  മുന്നൂറിലധികം ചിത്രങ്ങളിലാണ് ശ്രീദേവി അഭിനയിച്ചിട്ടുള്ളത്. ഇന്ത്യൻ സിനിമയിലെ ആദ്യ വനിതാ സൂപ്പർ താരം ആയി അറിയപ്പെടുന്ന ഇവർ ഇന്ത്യൻ സിനിമയിലെ ഏറ്റവും പ്രശസ്തയായ അഭിനേത്രികളിൽ ഒരാളാണ്.
തന്റെ നാലാം വയസ്സിൽ തുണൈവൻ എന്ന തമിഴ് ചിത്രത്തിൽ ഒരു ബാലതാരമായി അഭിനയം തുടങ്ങിയ ശ്രീദേവി1980-കളിലാണ് ഒരു നായിക- വേഷം ചെയ്തത്. 1997-ൽ അഭിനയ ജീവിതത്തിൽ നിന്ന് അവർ വിരമിച്ചു. 2013 -ൽ പദ്മശ്രീ നൽകി ഭാരതം ഇവരെ ആദരിച്ചിരുന്നു. . 1971ൽ പുറത്തിറങ്ങിയ പൂമ്പാറ്റ എന്ന ചിത്രത്തിലെ അഭിനയത്തിന് മികച്ച ബാലതാരത്തിനുള്ള കേരളസർക്കാർ പുരസ്കാരം ലഭിച്ചിരുന്നു. 2017 -ൽ ഇറങ്ങിയ മാം എന്ന സിനിമയാണ് അവസാന ചിത്രം. ദേവരാഗം, തുലാവർഷം, ആ നിമിഷം, സത്യവാൻ സാവിത്രി അടക്കം ഏകദേശം 26 ഓളം മലയാളസിനിമകളിൽ ഇവർ വേഷമിട്ടിട്ടുണ്ട്. രണ്ട് സംസ്ഥാന ചലച്ചിത്ര പുരസ്‌കാരങ്ങളും ആറ് ഫിലിം ഫെയർ പുരസ്‌കാരങ്ങളും ശ്രീദേവിക്ക് ലഭിച്ചിട്ടുണ്ട്. 2018 ഫെബ്രുവരി 24 ശനിയാഴ്ച രാത്രി 11:30 -ന് ദുബായിലെ ജുമൈറ ടവേർസ് ഹോട്ടൽമുറിയിലെ ബാത് ടബ്ബിൽ മുങ്ങി മരിച്ചുവെന്നതു ദുബായ് പോലീസ് സ്ഥിരീകരിച്ചു. തലയിൽ ആഴത്തിൽ മുറിവേറ്റിരുന്നുവെങ്കിലും ശ്വാസകോശത്തിൽ വെള്ളം കയറിയാണു മരണമെന്നത് ദുബായ് പോലീസിൽ നിന്ന് അറിയിപ്പുണ്ടായി എങ്കിലും ശരിയായ മരണകാരണം ഇനിയും പുറത്തുവന്നിട്ടില്ല.
ആദ്യകാല ജീ‍വിതം
ശ്രീദേവി 1963 ആഗസ്റ്റ് 13-ന് തമിഴ് നാട്ടിലെ ശിവകാശിയിലാണ് ജനിച്ചത്. ശ്രീ അമ്മയങ്കാർ അയ്യപ്പൻ എന്നായിരുന്നു ശ്രീദേവിയുടെ ആദ്യത്തെ പേര്. ശ്രീദേവിയുടെ മാതൃഭാഷ തമിഴാണ്. പിതാവ് അയ്യപ്പൻ ഒരു വക്കീലായിരുന്നു. മാതാവ് രാജേശ്വരി തെലുഗു സംസാരിക്കുന്നവരാണ്. ശ്രീലത എന്ന ഒരു സഹോദരിയുണ്ട്.
അഭിനയ ജീവിതം
1967-ൽ കന്ദൻ കരുണൈ എന്ന തമിഴ് ചിത്രത്തിൽ ഒരു ബാലതാരമായിട്ടാണ് ശ്രീദേവി തന്റെ അഭിനയജീവിതം തുടങ്ങിയത്. . ബാലതാരമായി തന്നെ പിന്നീടും ചില തമിഴ്, തെലുഗു, മലയാളം ചിത്രങ്ങളിൽ അഭിനയിച്ചു. ഒരു നായികനടിയായി അഭിനയിച്ചത് 1976-ൽ കെ.ബാലചന്ദർ സംവിധാനം ചെയ്ത് കമലഹാസൻ നായകനായി അഭിനയിച്ച മൂണ്ട്രു മുടിച്ചു എന്ന ചിത്രത്തിലാണ്. ഇതിൽ പ്രമുഖ നടൻ രജനികാന്തും അഭിനയിച്ചിരുന്നു. അതിനു ശേഷം കമലഹാസന്റെ നായികയായി അനേകം വിജയ- ചിത്രങ്ങളിൽ ശ്രീദേവി അഭിനയിച്ചു. 1979-83 കാലഘട്ടത്തിൽ തമിഴിലെ ഒരു മുൻനിര നായികയായിരുന്നു ശ്രീദേവി. ഈ സമയത്തു തന്നെ ശ്രീദേവി തെലുങ്കിലും അഭിനയിച്ചു. തെലുങ്കിലും ഈ സമയത്ത് ധാരാളം വിജയ ചിത്രങ്ങൾ ശ്രീദേവി നൽകി.
1969- ൽ കുമാരസംഭവം എന്ന      ചിത്രത്തിലൂടെയാണ് ശ്രീദേവി മലയാളത്തിൽ എത്തുന്നത്. തുടർന്ന് പൂമ്പാറ്റ,സ്വപ്നങ്ങൾ,ആന വളർത്തിയ വാനമ്പാടിയുടെ മകൻ എന്നീ ചിത്രങ്ങളിൽ ബാലതാരമായി അഭിനയിച്ചു.1976- ൽ കുറ്റവും ശിക്ഷയും എന്ന ചിത്രത്തിലാണ് ശ്രീദേവി മലയാളത്തിൽ ആദ്യമായി നായികയാകുന്നത്. നായകനായി കമൽഹാസനും ഉണ്ടായിരുന്നു.1976- ൽ പുറത്തിറങ്ങിയ തുലാവർഷം എന്ന ചിത്രത്തിൽ പ്രേം നസീറിനോട് ഒപ്പം ശ്രീദേവി അഭിനയിച്ചു. ഐ. വി. ശശി സംവിധാനം ചെയ്ത ആലിംഗനം, ഊഞ്ഞാൽ, ആ നിമിഷം, ആശിർവാദം, അകലെ ആകാശം എന്നീ സിനിമകളിൽ ശ്രീദേവി നായികയായി. 1977ൽ റിലീസായ അംഗീകാരം എന്ന ചിത്രത്തിൽ ശ്രീദേവി ഇരട്ട വേഷം ചെയ്തു. 1996- ൽ പുറത്തിറങ്ങിയ ദേവരാഗം എന്ന ചിത്രത്തിലൂടെ അവർ മലയാളത്തിലേക്ക് തിരിച്ചു വരവ് നടത്തി.ഭരതൻ സംവിധാനം ചെയ്ത ഈ ചിത്രമായിരുന്നു ശ്രീദേവിയുടെ അവസാന മലയാള ചിത്രം.
1978-ൽ തന്റെ ആദ്യ ഉർദു-ഹിന്ദി ചിത്രത്തിൽ അഭിനയിച്ചു. പക്ഷേ, ഈ ചിത്രം ഒരു പരാജയമായിരുന്നു. പക്ഷേ രണ്ടാമതായി അഭിനയിച്ച ചിത്രം ഹിമ്മത്ത്വാല ഒരു വൻ വിജയമായിരുന്നു. ഇതിലെ നായകനായിരുന്ന ജിതേന്ദ്രയുമായി പിന്നീടും ശ്രീദേവി ധാരാളം ചിത്രങ്ങളിൽ അഭിനയിച്ചു.
1986-ലെ നഗീന എന്ന ചിത്രം ശ്രീദേവിയുടെ അഭിനയ- ജീവിതത്തിലെ വൻ വിജയങ്ങളിൽ ഒന്നാണ്. 1980-കളിലെ ഒരു മുൻ നിര ബോളിവുഡ് നായികയായി ശ്രീദേവി പിന്നീട് മാറുകയായിരുന്നു. തന്റെ വിജയചരിത്രം 90-കളുടെ ആദ്യവും ശ്രീദേവി തുടർന്നു.1990 കളിൽ ബോളിവുഡിൽ ഏറ്റവുമധികം പ്രതിഫലം വാങ്ങുന്ന നടിയായി ശ്രീദേവി മാറി. 1997 ൽ അഭിനയ രംഗത്ത് നിന്ന് താത്കാലികമായി വിടപറഞ്ഞ ശ്രീദേവി 15 വർഷത്തിന് ശേഷം 2012 ൽ ഇംഗ്ലീഷ് വിംഗ്ലിഷ് എന്ന സിനിമയിലൂടെയാണ് അഭിനയ രംഗത്തേക്ക് തിരികെ എത്തിയത്.1992-ലെ ഖുദാ ഗവ, 1994-ലെ ലാഡ്‌ല, 1997-ലെ ജുദായി എന്നിവയും ശ്രദ്ധേയമായ ചിത്രങ്ങളായിരുന്നു. തന്റെ അഭിനയ ജീവിതത്തിൽ തമിഴ് നടനായ കമലഹാസനുമൊത്ത് 25 ചിത്രങ്ങളിൽ അഭിനയിച്ചിട്ടുണ്ട്. ചലച്ചിത്ര രംഗത്ത് നിന്ന് വിടവാങ്ങിയ ശേഷം കുറച്ചു കാലം ടെലിവിഷൻ പരമ്പരകളിലും ശ്രീദേവി അഭിനയിച്ചിട്ടുണ്ട്. 2018-ൽ റിലീസ് ചെയ്യാൻ ഉദ്ദേശിച്ചിരുന്ന സീറോ എന്ന ഹിന്ദി ചിത്രത്തിലാണ് അവസാനമായി അഭിനയിച്ചത്. അമ്പതുവർഷമായി 300 ചിത്രങ്ങൾ തികച്ചും അഭിനയിച്ച റെക്കോർഡ് ശ്രീദേവിയ്ക്കാണുള്ളത്. ബോളിവുഡിൽ എട്ടു സിനിമകളിൽ ഇരട്ടവേഷമിടുകയും ചെയ്തിരുന്നു. ബോളിവുഡിലെ മികച്ച 25 ഡബിൾ റോളുകളിൽ ഒന്നായാണു ചാൽബാസിലെ ശ്രീദേവിയുടെ അഭിനയത്തെ വിലയിരുത്തുന്നത്.
സ്വകാര്യജീവിതം
നടൻ മിഥുൻ ചക്രവർത്തിയുമായുള്ള രഹസ്യ വിവാഹം തകർന്നതോടെയാണ് ശ്രീദേവി ബോണി കപൂറുമായി അടുക്കുന്നതിനുള്ള സാഹചര്യം ഉണ്ടാകുന്നത്. 1996 ജൂൺ 2-ന് ശ്രീദേവി പ്രമുഖ ഉർദു-ഹിന്ദി ചലച്ചിത്ര നിർമ്മാതാവും മുൻപ് വിവാഹിതനുമായിരുന്ന ബോണി കപൂറിനെ വിവാഹം ചെയ്തു. ഇവർക്ക് ജാൻ‌വി, ഖുശി എന്നീ രണ്ട് പെൺ കുട്ടികളെക്കൂടാതെ ബോണി കപൂറിന് ആദ്യ പത്നിയായ മോണാ ഷൂരിയിൽ അർജുൻ കപൂർ, അൻഷുല എന്നിങ്ങനെ രണ്ടു കുട്ടികളുമുണ്ട്.
പുറത്തേക്കുള്ള കണ്ണികൾ
! colspan="3" style="background: #DAA520;" | Filmfare Award
വർഗ്ഗം:1963-ൽ ജനിച്ചവർ വർഗ്ഗം:2018-ൽ മരിച്ചവർ വർഗ്ഗം:ഓഗസ്റ്റ് 13-ന് ജനിച്ചവർ വർഗ്ഗം:ഫെബ്രുവരി 24-ന് മരിച്ചവർ വർഗ്ഗം:തമിഴ്‌ചലച്ചിത്രനടന്മാർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:തമിഴ്‌ചലച്ചിത്രനടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:ഉർദുചലച്ചിത്രനടിമാർ വർഗ്ഗം:മികച്ച നടിക്കുള്ള ഫിലിംഫെയർ അവാർഡ് ലഭിച്ചവർ വർഗ്ഗം:തെലുഗു ചലച്ചിത്രനടിമാർ വർഗ്ഗം:കന്നഡചലച്ചിത്രനടിമാർ
കെ. മൊയ്തീൻ കുട്ടി ഹാജി
ഒന്നും, രണ്ടും, മൂന്നും, നാലും, എട്ടും കേരളനിയമസഭകളിൽ തിരൂർ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ പ്രവർത്തകനും നാലാം കേരള നിയമസഭയിലെ സ്പീക്കറുമായിരുന്നു '''കെ. മൊയ്തീൻ കുട്ടി ഹാജി''' (ജീവിതകാലം:1 ജൂലൈ 1918 - 12 സെപ്റ്റംബർ 1997). മുസ്ലീം ലീഗ് പ്രതിനിധിയായാണ് മൊയ്തീൻ കുട്ടി ഹാജി കേരള നിയമസഭയിലേക്കെത്തിയത്. 1918 ജൂലൈ 1ന് ജനിച്ചു, കെ. അലിക്കുട്ടിഹാജിയാണ് പിതാവ്. രാഷ്ട്രീയത്തിൽ വരുന്നതിനു മുൻപ് അധ്യാപകനായിരുന്ന ഇദ്ദേഹം 1976-78 വരെ പബ്ലിക് അക്കൗണ്ട് കമ്മിറ്റിയുടെ ചെയർമാൻ സ്ഥാനവും, 1975-ൽ എസ്റ്റിമേറ്റ് കമ്മിറ്റിയുടെ ചെയർമാൻ സ്ഥാനവും വഹിച്ചിട്ടുണ്ട്.
കേരള ആഗ്രൊ ഇൻഡസ്ട്രീസ് കോർപ്പറേഷൻ ലിമിറ്റഡിന്റെ ബോർഡംഗം(തവന്നൂർ), മുസ്ലീം ലീഗ് ഹൈപവർ കമ്മിറ്റിയംഗം, മുസ്ലീൽ ലീഗിന്റെ നിയമസഭാകക്ഷി ഉപനേതാവ്, ചീഫ് വിപ്പ്; മുസ്ലീം ലീഗിന്റെ കേരള സംസ്ഥാന ഘടകത്തിന്റെ വൈസ് പ്രസിഡന്റ്, മുസ്ലീം ലീഗ് സംസ്ഥാന സമിതിയുടെ ജോയിന്റ് സെക്രട്ടറി എന്നീ നിലകളിലും മൊയ്തീൻ കുട്ടി ഹാജി പ്രവർത്തിച്ചിരുന്നു.